cyanic-selkie/wikianc huggingface dataset:
ಆಲ್‌ಝೈಮರ್‌‌ನ ಕಾಯಿಲೆ
ಇತಿಹಾಸ
thumb|ಅಲೋಯ್ಸ್‌‌ ಆಲ್‌ಝೈಮರ್‌‌ನ ರೋಗಿಯಾದ ಅಗಸ್ಟೆ ಡೆಟರ್‌ 1902ರಲ್ಲಿದ್ದಂತೆ. ಅವಳದು, ಆಲ್‌ಝೈಮರ್‌‌ನ ಕಾಯಿಲೆ ಎಂಬುದಾಗಿ ಪರಿಚಿತವಾದ ಅಸ್ವಸ್ಥತೆಯ ಮೊದಲು ವಿವರಿಸಲ್ಪಟ್ಟ ಪ್ರಕರಣವಾಗಿತ್ತು. ಹೆಚ್ಚುತ್ತಿರುವ ಬುದ್ಧಿಮಾಂದ್ಯತೆಗೂ ವೃದ್ಧಾಪ್ಯಕ್ಕೂ ಸಂಬಂಧವಿದೆ ಎಂಬುದು ಪ್ರಾಚೀನ ಗ್ರೀಕ್‌ ಮತ್ತು ರೋಮನ್‌ ದಾರ್ಶನಿಕರು ಮತ್ತು ವೈದ್ಯರ ಅಭಿಪ್ರಾಯವಾಗಿತ್ತು. 1901ರವರೆಗೂ ವಾಸ್ತವಿಕ ಸಂಗತಿಯು ಅರಿವಿಗೆ ಬಂದಿರಲಿಲ್ಲ. ಆ ಸಂದರ್ಭದಲ್ಲಿ ಅಲೋಯ್ಸ್‌‌ ಆಲ್‌ಝೈಮರ್‌‌ ಎಂಬ ಜರ್ಮನ್‌ ಮನೋವೈದ್ಯನು ಆಲ್‌ಝೈಮರ್‌‌ನ ಕಾಯಿಲೆ ಎಂಬುದಾಗಿ ನಂತರದಲ್ಲಿ ಚಿರಪರಿಚಿತಗೊಂಡ ಸಮಸ್ಯೆಯ ಮೊದಲ ಪ್ರಕರಣವನ್ನು ಅಗಸ್ಟೆ D ಎಂಬ ಹೆಸರಿನಿಂದ ತಾನು ಕರೆದ ಐವತ್ತು-ವರ್ಷ-ವಯಸ್ಸಿನ ಓರ್ವ ಮಹಿಳೆಯಲ್ಲಿ ಗುರುತಿಸಿದ. 1906ರಲ್ಲಿ ಆಕೆಯು ಸಾಯುವವರೆಗೂ ಆಲ್‌ಝೈಮರ್‌‌ ಅವಳನ್ನು ಹಿಂಬಾಲಿಸಿತು; ಈ ಸಂದರ್ಭದಲ್ಲೇ ಆತ ಪ್ರಕರಣವನ್ನು ಬಹಿರಂಗವಾಗಿ ಮೊದಲ ಬಾರಿಗೆ ವರದಿಮಾಡಿದ. ಮುಂದಿನ ಐದು ವರ್ಷಗಳ ಅವಧಿಯಲ್ಲಿ, ಅದೇ ರೀತಿಯ ಹನ್ನೊಂದು ಪ್ರಕರಣಗಳು ವೈದ್ಯಕೀಯ ಸಾಹಿತ್ಯದಲ್ಲಿ ವರದಿಮಾಡಲ್ಪಟ್ಟವು; ಅವುಗಳ ಪೈಕಿ ಕೆಲವೊಂದು ಪ್ರಕರಣಗಳು ಆಲ್‌ಝೈಮರ್‌‌ನ ಕಾಯಿಲೆ ಎಂಬ ಶಬ್ದವನ್ನು ಅಷ್ಟುಹೊತ್ತಿಗಾಗಲೇ ಬಳಸುತ್ತಿದ್ದವು. ಅಗಸ್ಟೆ Dಯ ಮೂಲವರದಿಯಲ್ಲಿ ಒಳಗೊಂಡಿದ್ದ ಕೆಲವೊಂದು ಪ್ರಾಯೋಗಿಕ (ಭ್ರಮೆಗಳು ಮತ್ತು ಭ್ರಾಂತಿಗಳು) ಹಾಗೂ ರೋಗಶಾಸ್ತ್ರದ ಲಕ್ಷಣಗಳನ್ನು (ಅಪಧಮನಿಯ ಮಾಂದ್ಯದ ಬದಲಾವಣೆಗಳು) ಕಾಣಿಸದಂತೆ ತಡೆಹಿಡಿದ ನಂತರ, ಎಮಿಲ್‌‌ ಕ್ರೇಪೆಲಿನ್‌ ಎಂಬಾತ ಸದರಿ ಕಾಯಿಲೆಯನ್ನು ಒಂದು ವೈಶಿಷ್ಟ್ಯ ಸೂಚಕವಾದ ಕಾಯಿಲೆಯಾಗಿ ಮೊದಲು ವಿವರಿಸಿದ. ಕ್ರೇಪೆಲಿನ್‌ನಿಂದ ಮುಪ್ಪಿಗೆ-ಮುಂಚಿನ ಬುದ್ಧಿಮಾಂದ್ಯತೆ ಎಂಬುದಾಗಿಯೂ ಹೆಸರಿಸಲ್ಪಟ್ಟಿದ್ದ ಆಲ್‌ಝೈಮರ್‌‌ನ ಕಾಯಿಲೆ ಯನ್ನು ಅವನು ಮುಪ್ಪಿನ ಬುದ್ಧಿಮಾಂದ್ಯತೆ ಯ ಒಂದು ಉಪಬಗೆಯಾಗಿ, 1910ರಲ್ಲಿ ಪ್ರಕಟಿಸಲ್ಪಟ್ಟ ಟೆಕ್ಸ್ಟ್‌ಬುಕ್‌ ಆಫ್‌ ಸೈಕಿಯಾಟ್ರಿ ಎಂಬ ತನ್ನ ಕೃತಿಯ ಎಂಟನೇ ಆವೃತ್ತಿಯಲ್ಲಿ ಸೇರಿಸಿದ. 20ನೇ ಶತಮಾನದ ಬಹುಭಾಗದವರೆಗೆ, ಆಲ್‌ಝೈಮರ್‌‌ನ ಕಾಯಿಲೆಯ ರೋಗನಿರ್ಣಯವನ್ನು, ಬುದ್ಧಿಮಾಂದ್ಯತೆಯ ರೋಗಚಿಹ್ನೆಗಳನ್ನು ಬೆಳೆಸಿಕೊಂಡಿದ್ದ 45 ಮತ್ತು 65ರ ವಯೋಮಾನಗಳ ನಡುವಿನ ವ್ಯಕ್ತಿಗಳಿಗೆ ಸಂಬಂಧಿಸಿದಂತೆ ಮೀಸಲಿಡಲಾಗಿತ್ತು. 1977ರ ನಂತರ ಈ ಪರಿಭಾಷೆಯು ಬದಲಾಯಿತು; ಈ ಸಂದರ್ಭದಲ್ಲಿ ನಡೆದ ADಯ ಕುರಿತಾದ ಒಂದು ಸಮ್ಮೇಳನವು ತನ್ನ ತೀರ್ಮಾನವನ್ನು ಪ್ರಕಟಿಸುತ್ತಾ, ಮುಪ್ಪಿಗೆ-ಮುಂಚಿನ ಮತ್ತು ಮುಪ್ಪಿನ ಬುದ್ಧಿಮಾಂದ್ಯತೆಯ ಪ್ರಾಯೋಗಿಕ ಮತ್ತು ರೋಗಶಾಸ್ತ್ರದ ಕುರುಹುಗಳು ಬಹುಪಾಲು ತದ್ರೂಪಿಯಾಗಿದ್ದರೂ, ಅವು ವಿಭಿನ್ನ ಕಾರಣಗಳನ್ನು ಹೊಂದಿದ್ದವು ಎಂಬುದರ ಸಾಧ್ಯತೆಯನ್ನು ಇದು ತಳ್ಳಿಹಾಕಲಿಲ್ಲ ಎಂಬುದನ್ನೂ ಆ ಲೇಖಕರು ಸೇರ್ಪಡೆಮಾಡಿದ್ದರು ಎಂದು ತಿಳಿಸಿತು. ಅಂತಿಮವಾಗಿ ಇದು, ವಯಸ್ಸಿನ ನಿರ್ಬಂಧವಿಲ್ಲದೆ ಸ್ವತಂತ್ರವಾಗಿ ಆಲ್‌ಝೈಮರ್‌‌ನ ಕಾಯಿಲೆ ಯ ರೋಗನಿರ್ಣಯವನ್ನು ಮಾಡಲು ಇದು ಕಾರಣವಾಯಿತು. 65ಕ್ಕೂ ಹೆಚ್ಚು ವಯಸ್ಸಾದವರಲ್ಲಿನ ರೋಗಸ್ಥಿತಿಯನ್ನು ವಿವರಿಸಲೆಂದು ಸಿನೈಲ್‌ ಡಿಮೆನ್ಷಿಯಾ ಆಫ್‌ ದಿ ಆಲ್‌ಝೈಮರ್‌ ಟೈಪ್‌ (SDAT) ಎಂಬ ಪರಿಭಾಷೆಯನ್ನು ಒಂದಷ್ಟು ಅವಧಿಯವರೆಗೆ ಬಳಸಲಾದರೆ, ಚಿಕ್ಕ ವಯಸ್ಸಿನವರಲ್ಲಿ ಕಂಡುಬರುವ ರೋಗಸ್ಥಿತಿಯನ್ನು ವಿವರಿಸಲು ಆಲ್‌ಝೈಮರ್‌‌ನ ಕಾಯಿಲೆ ಎಂಬ ಶಿಷ್ಟ ಶಬ್ದವನ್ನು ಬಳಸಲಾಯಿತು. ಅಂತಿಮವಾಗಿ, ಒಂದು ವಿಶಿಷ್ಟವಾಗಿರುವ ಸಾಮಾನ್ಯ ರೋಗಚಿಹ್ನೆಯ ಮಾದರಿ, ಕಾಯಿಲೆಯ ಹರಿವು, ಮತ್ತು ನರರೋಗಶಾಸ್ತ್ರವನ್ನು ಹೊಂದಿರುವ ಎಲ್ಲಾ ವಯೋಮಾನಗಳ ವ್ಯಕ್ತಿಗಳನ್ನು ವಿವರಿಸಲೆಂದು, ಆಲ್‌ಝೈಮರ್‌‌ನ ಕಾಯಿಲೆ ಎಂಬ ಪರಿಭಾಷೆಯನ್ನು ವೈದ್ಯಕೀಯ ನಾಮಕರಣ ವ್ಯವಸ್ಥೆಯಲ್ಲಿ ಔಪಚಾರಿಕವಾಗಿ ಅಳವಡಿಸಲಾಯಿತು.
ಸಾಮಾಜಿಕ ವೆಚ್ಚಗಳು
ಬುದ್ಧಿಮಾಂದ್ಯತೆಯು, ಮತ್ತು ನಿರ್ದಿಷ್ಟವಾಗಿ ಹೇಳುವುದಾದರೆ ಆಲ್‌ಝೈಮರ್‌‌ನ ಕಾಯಿಲೆಯು, ಯುರೋಪ್‌ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಸಮಾಜಗಳಿಗೆ ಸಂಬಂಧಿಸಿದಂತೆ ಅತ್ಯಂತ ದುಬಾರಿ ಕಾಯಿಲೆಗಳ ಪೈಕಿ ಸೇರಿದ್ದರೆ, ಅರ್ಜೆಂಟೈನಾ, ಅಥವಾ ದಕ್ಷಿಣ ಕೊರಿಯಾದಂಥ ಇತರ ದೇಶಗಳಲ್ಲಿ ಅವುಗಳ ವೆಚ್ಚವೂ ಸಹ ಉನ್ನತವಾಗಿದೆ ಮತ್ತು ಏರುತ್ತಲೇ ಇದೆ. ಸಮಾಜದ ಹಳತಾಗುವಿಕೆಯೊಂದಿಗೆ ಈ ವೆಚ್ಚಗಳೂ ಪ್ರಾಯಶಃ ಹೆಚ್ಚಾಗುತ್ತವೆ ಮತ್ತು ತನ್ಮೂಲಕ ಒಂದು ಪ್ರಮುಖ ಸಾಮಾಜಿಕ ಸಮಸ್ಯೆಯಾಗಿ ಪರಿಣಮಿಸುತ್ತವೆ. AD-ಸಂಬಂಧಿತ ವೆಚ್ಚಗಳಲ್ಲಿ, ಶುಶ್ರೂಷಾಗೃಹದ ಪಾಲನೆಯಂಥ ನೇರವಾದ ವೈದ್ಯಕೀಯ ವೆಚ್ಚಗಳು, ಆಂತರಿಕ ಹಗಲು ಪಾಲನೆಯಂಥ ವೈದ್ಯಕೀಯೇತರ ನೇರವೆಚ್ಚಗಳು, ಮತ್ತು ರೋಗಿ ಹಾಗೂ ಪಾಲನೆ ಮಾಡುವವರು ಈ ಇಬ್ಬರ ನಷ್ಟವಾದ ಉತ್ಪಾದಕತೆಯಂಥ ಪರೋಕ್ಷ ವೆಚ್ಚಗಳೂ ಸೇರಿರುತ್ತವೆ. ಅಧ್ಯಯನಗಳ ನಡುವಿನ ಸಂಖ್ಯೆಗಳು ಬದಲಾಗಬಹುದಾದರೂ, ವಿಶ್ವಾದ್ಯಂತ ಕಂಡುಬರುವ ಬುದ್ಧಿಮಾಂದ್ಯತೆಯ ವೆಚ್ಚಗಳು 160 ಶತಕೋಟಿ $ ನಷ್ಟು ಮೊತ್ತದ ಸುತ್ತಮುತ್ತ ಇರುತ್ತದೆಂದು ಲೆಕ್ಕಾಚಾರ ಮಾಡಲಾಗಿದೆ; ಅದೇ ವೇಳೆಗೆ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಕಂಡುಬರುವ ಆಲ್‌ಝೈಮರ್‌ ಕಾಯಿಲೆಯ ವೆಚ್ಚಗಳು ಪ್ರತಿವರ್ಷವೂ 100 ಶತಕೋಟಿ $ನಷ್ಟು ಇರಬಹುದಾಗಿದೆ. ಆರೋಗ್ಯ ಪಾಲನೆಯ ವೃತ್ತಿಪರರಿಂದ ಆಗುವ, ಮತ್ತು ನಿರ್ದಿಷ್ಟವಾಗಿ ಹೇಳುವುದಾದರೆ ಸಂಸ್ಥಾವಲಂಬಿಯಾಗಿಸುವಿಕೆಯಿಂದ ಆಗುವ ದೀರ್ಘಾವಧಿ ಪಾಲನೆಯು ಸಮಾಜಕ್ಕೆ ಸಂಬಂಧಿಸಿದ ವೆಚ್ಚಗಳ ಮಹತ್ತರವಾದ ಮೂಲವಾಗಿದ್ದು, ಇದು ಸಮಾಜಕ್ಕೆ ಸಂಬಂಧಿಸಿದ ಒಟ್ಟು ವೆಚ್ಚಗಳ 2/3ನಷ್ಟು ಭಾಗವನ್ನು ಆಕ್ರಮಿಸಿಕೊಳ್ಳುತ್ತದೆ. ಮನೆಯಲ್ಲಿಯ ಜೀವನವೆಚ್ಚವೂ ಸಹ ತುಂಬಾ ಹೆಚ್ಚಿನದಾಗಿರುತ್ತದೆ, ಅದರಲ್ಲೂ ವಿಶೇಷವಾಗಿ ನಿಗಾವಣೆ ಮಾಡುವಿಕೆಯ ಸಮಯ ಮತ್ತು ನಿಗಾವಣೆ ಮಾಡುವವರು ಕಳೆದುಕೊಂಡ ಗಳಿಕೆಗಳಂಥ, ಕುಟುಂಬಕ್ಕೆ ಸಂಬಂಧಿಸಿದ ಅನೌಪಚಾರಿಕ ವೆಚ್ಚಗಳನ್ನು ಲೆಕ್ಕಕ್ಕೆ ತೆಗೆದುಕೊಂಡಾಗ, ಜೀವನವೆಚ್ಚವು ತುಂಬಾ ಹೆಚ್ಚಿನದಾಗಿರುತ್ತದೆ. ಬುದ್ಧಿಮಾಂದ್ಯತೆಯ ತೀಕ್ಷ್ಣತೆ ಮತ್ತು ನಡವಳಿಕೆಯ ಅಡಚಣೆಗಳ ಹಾಜರಿಯೊಂದಿಗೆ ವೆಚ್ಚಗಳು ಹೆಚ್ಚಾಗುತ್ತವೆ. ಅಷ್ಟೇ ಅಲ್ಲ, ಶಾರೀರಿಕ ಪಾಲನೆಯ ಮುನ್ನೇರ್ಪಾಡಿಗೆ ಸಂಬಂಧಿಸಿದಂತೆ ಅಗತ್ಯವಾದ ಹೆಚ್ಚಿನಮಟ್ಟದ ಪಾಲನಾ ಸಮಯದೊಂದಿಗೆ ಇವು ಸಂಬಂಧವನ್ನು ಹೊಂದಿರುತ್ತವೆ. ಆದ್ದರಿಂದ, ಜ್ಞಾನಗ್ರಹಣದ ಕ್ಷೀಣತೆಯನ್ನು ನಿಧಾನಗೊಳಿಸುವ, ಸಂಸ್ಥಾವಲಂಬಿಯಾಗಿಸುವಿಕೆಯನ್ನು ವಿಳಂಬಗೊಳಿಸುವ ಅಥವಾ ನಿಗಾವಣೆ ಮಾಡುವವರ ಕಾಲಾವಧಿಗಳನ್ನು ತಗ್ಗಿಸುವ ಯಾವುದೇ ಚಿಕಿತ್ಸೆಯು ಆರ್ಥಿಕ ಪ್ರಯೋಜನಗಳನ್ನು ಹೊಂದಿರುತ್ತದೆ. ಸದ್ಯದ ಚಿಕಿತ್ಸೆಗಳ ಆರ್ಥಿಕ ಮೌಲ್ಯಮಾಪನಗಳು ಸಕಾರಾತ್ಮಕ ಫಲಿತಾಂಶಗಳನ್ನು ತೋರಿಸಿವೆ.
ಪಾಲನೆ ಮಾಡುವಿಕೆಯ ಹೊರೆ
ಮುಖ್ಯ ನಿಗಾವಣೆಗಾರರ ಪಾತ್ರವನ್ನು, ಹೆಚ್ಚಿನ ವೇಳೆ ಬಾಧಿತರ ಜೀವನ ಸಂಗಾತಿ ಅಥವಾ ಓರ್ವ ಹತ್ತಿರದ ಸಂಬಂಧಿಕನು ವಹಿಸಿಕೊಳ್ಳುವುದು ವಾಡಿಕೆ. ನಿಗಾವಣೆಗಾರರ ಮೇಲೆ ಒಂದು ಮಹತ್ತರವಾದ ಹೊರೆಯನ್ನು ಇರಿಸುವುದಕ್ಕೆ ಸಂಬಂಧಿಸಿದಂತೆ ಆಲ್‌ಝೈಮರ್‌‌ನ ಕಾಯಿಲೆಯು ಚಿರಪರಿಚಿತವಾಗಿದ್ದು, ಸಾಮಾಜಿಕ, ಮಾನಸಿಕ, ಶಾರೀರಿಕ ಅಥವಾ ಆರ್ಥಿಕ ಮಗ್ಗುಲುಗಳು ಈ ಹೊರೆಯಲ್ಲಿ ಸೇರಿರುತ್ತವೆ. ರೋಗಿಗಳು ಮತ್ತು ಕುಟುಂಬಗಳು ಸಾಮಾನ್ಯವಾಗಿ ಮನೆಯ ಪಾಲನೆಗೆ ಆದ್ಯತೆ ನೀಡುತ್ತಾರೆ. ಪಾಲನೆಯ ಹೆಚ್ಚು ವೃತ್ತಿಪರವಾದ ಮತ್ತು ದುಬಾರಿಯಾದ ಮಟ್ಟಗಳಿಗೆ ಸಂಬಂಧಿಸಿದ ಅಗತ್ಯವನ್ನು ಈ ಆಯ್ಕೆಯೂ ಸಹ ವಿಳಂಬಗೊಳಿಸುತ್ತದೆ ಅಥವಾ ತೆಗೆದುಹಾಕುತ್ತದೆ. ಅದೇನೇ ಇದ್ದರೂ, ಶುಶ್ರೂಷಾಗೃಹದ ನಿವಾಸಿಗಳ ಪೈಕಿ ಮೂರನೇ-ಎರಡು ಭಾಗದಷ್ಟು ಮಂದಿ ಬುದ್ಧಿಮಾಂದ್ಯತೆಗಳನ್ನು ಹೊಂದಿರುತ್ತಾರೆ. ಬುದ್ಧಿಮಾಂದ್ಯತೆಯ ನಿಗಾವಣೆಗಾರರು ಹೆಚ್ಚಿನ ಮಟ್ಟದ ಶಾರೀರಿಕ ಮತ್ತು ಮಾನಸಿಕ ಅಸ್ವಸ್ಥತೆಗಳಿಗೆ ಈಡಾಗುವ ಸಾಧ್ಯತೆಗಳು ಹೆಚ್ಚು. ಪ್ರಾಥಮಿಕ ನಿಗಾವಣೆಗಾರರ ಮಹತ್ತರವಾದ ಮನಸ್ಸಾಮಾಜಿಕ ಸಮಸ್ಯೆಗಳೊಂದಿಗೆ ಸಂಬಂಧವನ್ನು ಹೊಂದಿರುವ ಅಂಶಗಳಲ್ಲಿ ಇವೆಲ್ಲವೂ ಸೇರಿವೆ: ಮನೆಯಲ್ಲಿ ಓರ್ವ ಬಾಧಿತ ವ್ಯಕ್ತಿಯನ್ನು ಹೊಂದಿರುವುದು, ಪಾಲನೆಗಾರನು/ಳು ಓರ್ವ ಜೀವನ ಸಂಗಾತಿಯಾಗಿರುವುದು, ಪಾಲನೆಗೊಳಗಾಗುವ ವ್ಯಕ್ತಿಯು ಮುಂದಿಡುವ ವಿಶೇಷಗಮನ ಅಪೇಕ್ಷಿಸುವ ನಡವಳಿಕೆಗಳಾದ ಖಿನ್ನತೆ, ನಡವಳಿಕೆಯ ಅಡಚಣೆಗಳು, ಭ್ರಾಂತಿಗಳು, ನಿದ್ರಾ-ಸಮಸ್ಯೆಗಳು ಅಥವಾ ನಡಿಗೆಯ ಅಡೆತಡೆಗಳು ಮತ್ತು ಸಾಮಾಜಿಕ ಪ್ರತ್ಯೇಕತೆ. ಆರ್ಥಿಕ ಸಮಸ್ಯೆಗಳಿಗೆ ಸಂಬಂಧಿಸಿದಂತೆ ಹೇಳುವುದಾದರೆ, AD ಸಮಸ್ಯೆಯನ್ನು ಹೊಂದಿರುವ ವ್ಯಕ್ತಿಯೊಂದಿಗೆ ಪ್ರತಿ ವಾರವೂ ಸರಾಸರಿಯಾಗಿ 47 ಗಂಟೆಗಳನ್ನು ವಿನಿಯೋಗಿಸುವ ದೃಷ್ಟಿಯಿಂದ, ಕುಟುಂಬದ ನಿಗಾವಣೆಗಾರರು ಅನೇಕವೇಳೆ ತಮ್ಮ ಕೆಲಸದ ಸಮಯವನ್ನು ಕಡಿತಗೊಳಿಸಿಕೊಳ್ಳುತ್ತಾರೆ; ಅದೇವೇಳೆಗೆ ಬಾಧಿತರನ್ನು ಪಾಲನೆಮಾಡುವುದಕ್ಕೆ ಸಂಬಂಧಿಸಿದ ವೆಚ್ಚಗಳೂ ಸಹ ಹೆಚ್ಚಿರುತ್ತವೆ. ಅಧ್ಯಯನವನ್ನು ಆಧರಿಸಿ ಹೇಳುವುದಾದರೆ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಪ್ರತಿ ವರ್ಷವೂ ಓರ್ವ ಆಲ್‌ಝೈಮರ್‌‌ ರೋಗಿಗೆ ಸಂಬಂಧಿಸಿದಂತೆ ಮಾಡಲಾಗುವ ಪ್ರತ್ಯಕ್ಷ ಹಾಗೂ ಪರೋಕ್ಷ ವೆಚ್ಚಗಳು, ಸರಾಸರಿಯಾಗಿ 18,000 ಮತ್ತು $77,500 $ನಷ್ಟು ಮೊತ್ತದ ನಡುವಣ ಇರುತ್ತದೆ. ಜ್ಞಾನಗ್ರಹಣದ ನಡವಳಿಕೆಯ ಚಿಕಿತ್ಸೆ ಮತ್ತು ನಿಭಾಯಿಸುವ ಕಾರ್ಯತಂತ್ರಗಳ ಬೋಧಿಸುವಿಕೆಯಂಥ ಪ್ರಕ್ರಿಯೆಗಳು ನಿಗಾವಣೆಗಾರರ ಮಾನಸಿಕ ಆರೋಗ್ಯವನ್ನು ವ್ಯಕ್ತಿಗತವಾಗಿ ಅಥವಾ ಸಮೂಹದಲ್ಲಿ ಸುಧಾರಿಸುವಲ್ಲಿನ ತಮ್ಮ ಪರಿಣಾಮಕಾರಿತ್ವವನ್ನು ನಿರೂಪಿಸಿವೆ.
ಪ್ರಮುಖ ದೃಷ್ಟಾಂತಗಳು
thumb|ಶ್ವೇತಭವನದಲ್ಲಿನ ಸಭೆಯೊಂದರಲ್ಲಿ ಚಾರ್ಲ್‌ಟನ್‌ ಹೆಸ್ಟನ್‌ ಮತ್ತು ರೊನಾಲ್ಡ್‌‌ ರೇಗನ್‌.ಅವರಿಬ್ಬರೂ ನಂತರದಲ್ಲಿ ಆಲ್‌ಝೈಮರ್‌‌ನ ಕಾಯಿಲೆಗೆ ತುತ್ತಾದರು. ಆಲ್‌ಝೈಮರ್‌‌ನ ಕಾಯಿಲೆಯು ಅತೀವವಾಗಿ ಚಾಲ್ತಿಯಲ್ಲಿರುವ ಸಮಸ್ಯೆಯಾಗಿರುವುದರಿಂದ, ಅನೇಕ ಪ್ರಸಿದ್ಧ ಜನರು ಇದಕ್ಕೆ ಈಡಾಗಿರುವುದು ಕಂಡುಬಂದಿದೆ. ಇದರ ಸುಪರಿಚಿತ ಉದಾಹರಣೆಗಳಲ್ಲಿ, ಹಿಂದಿನ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಅಧ್ಯಕ್ಷ ರೊನಾಲ್ಡ್‌‌ ರೇಗನ್‌ ಮತ್ತು ಐರಿಷ್‌ ಬರಹಗಾರ ಐರಿಸ್‌ ಮರ್ಡೋಕ್‌ ಸೇರಿದ್ದಾರೆ; ಕಾಯಿಲೆಯೊಂದಿಗೆ ಅವರ ಜ್ಞಾನಗ್ರಹಣದ ಸಾಮರ್ಥ್ಯಗಳು ಹೇಗೆ ಹದಗೆಟ್ಟವು ಎಂಬುದನ್ನು ಅವಲೋಕಿಸುವ ವೈಜ್ಞಾನಿಕ ಲೇಖನಗಳಿಗೆ ಈ ಇಬ್ಬರೂ ಸಹ ವಸ್ತುಗಳಾಗಿದ್ದರು. ಇತರ ನಿದರ್ಶನಗಳಲ್ಲಿ ಇವರೆಲ್ಲರೂ ಸೇರಿದ್ದಾರೆ: ನಿವೃತ್ತ ಫುಟ್‌ಬಾಲ್‌ ಆಟಗಾರ ಫೆರೆಂಕ್‌ ಪುಸ್ಕಾಸ್‌, ಹಿಂದಿನ ಪ್ರಧಾನಮಂತ್ರಿಗಳಾದ ಹೆರಾಲ್ಡ್‌‌ ವಿಲ್ಸನ್‌ (ಯುನೈಟೆಡ್‌ ಕಿಂಗ್‌ಡಂ) ಮತ್ತು ಅಡಾಲ್ಫೊ ಸುವಾರೆಜ್‌ (ಸ್ಪೇನ್‌), ನಟಿ ರೀಟಾ ಹೇವರ್ತ್‌, ನಟ ಚಾರ್ಲ್‌ಟನ್‌ ಹೆಸ್ಟನ್‌, ಕಾದಂಬರಿಕಾರ ಟೆರ್ರಿ ಪ್ರಾಟ್‌ಚೆಟ್‌, ಮತ್ತು ಭೌತಶಾಸ್ತ್ರದ ವಿಷಯದಲ್ಲಿ 2009ರ ನೊಬೆಲ್‌ ಪ್ರಶಸ್ತಿಯಿಂದ ಪುರಸ್ಕೃತನಾದ ಚಾರ್ಲ್ಸ್‌ K. ಕಾವೊ. ಐರಿಸ್‌‌ ನಂಥ (2001) ಚಲನಚಿತ್ರಗಳಲ್ಲೂ ಸಹ ADಯು ಬಿಂಬಿಸಲ್ಪಟ್ಟಿದೆ; ಇದು ಜಾನ್‌‌ ಬೇಯ್ಲೆ ಎಂಬಾತನು ತನ್ನ ಹೆಂಡತಿ ಐರಿಸ್‌ ಮರ್ಡೋಕ್‌‌ಳ ಕುರಿತಾಗಿ ಬರೆದ ಜೀವನ ವೃತ್ತಾಂತವನ್ನು ಆಧರಿಸಿದ ಚಲನಚಿತ್ರವಾಗಿದೆ; ಇನ್ನುಳಿದ ಚಲನಚಿತ್ರಗಳ ವಿವರಗಳು ಹೀಗಿವೆ: ದಿ ನೋಟ್‌ಬುಕ್ (2004), ಇದು 1996ರಲ್ಲಿ ಬಂದ ನಿಕೋಲಸ್‌ ಸ್ಪಾರ್ಕ್ಸ್‌‌‌ ಎಂಬಾತನ ಅದೇ ಹೆಸರಿನ ಕಾದಂಬರಿಯನ್ನು ಆಧರಿಸಿತ್ತು; ಎ ಮೊಮೆಂಟ್‌ ಟು ರಿಮೆಂಬರ್‌ (2004);ಥಾನ್‌ಮಾತ್ರಾ (2005); ಮೆಮರೀಸ್‌ ಆಫ್‌ ಟುಮಾರೊ (ಅಶಿತಾ ನೊ ಕಿಯೊಕು) (2006), ಇದು ಹಿರೊಶಿ ಒಗಿವಾರಾ ಎಂಬಾತನ ಅದೇ ಹೆಸರಿನ ಕಾದಂಬರಿಯನ್ನು ಆಧರಿಸಿತ್ತು; ಅವೇ ಫ್ರಂ ಹರ್‌‌ (2006), ಇದು ಅಲೀಸ್‌ ಮನ್ರೊ ಎಂಬಾಕೆಯ "ದಿ ಬೇರ್‌ ಕೇಮ್‌ ಓವರ್‌ ದಿ ಮೌಂಟೇನ್‌" ಎಂಬ ಸಣ್ಣ ಕಥೆಯನ್ನು ಆಧರಿಸಿತ್ತು. ಆಲ್‌ಝೈಮರ್‌‌ನ ಕಾಯಿಲೆಯ ಮೇಲಿನ ಸಾಕ್ಷ್ಯಚಿತ್ರಗಳಲ್ಲಿ ಇವು ಸೇರಿವೆ: ಮ್ಯಾಲ್ಕಂ ಅಂಡ್‌ ಬಾರ್ಬರಾ: ಎ ಲವ್‌ ಸ್ಟೋರಿ (1999) ಮತ್ತು ಮ್ಯಾಲ್ಕಂ ಅಂಡ್‌ ಬಾರ್ಬರಾ: ಲವ್‌'ಸ್‌ ಫೇರ್‌ವೆಲ್‌ (2007); ಈ ಎರಡೂ ಸಾಕ್ಷ್ಯಚಿತ್ರಗಳಲ್ಲಿ ಮ್ಯಾಲ್ಕಂ ಪಾಯಿಂಟನ್‌ ಕಾಣಿಸಿಕೊಂಡಿದ್ದಾಳೆ.
ಸಂಶೋಧನೆಯ ನಿರ್ದೇಶನಗಳು
, 400ಕ್ಕೂ ಹೆಚ್ಚಿನ ಔಷಧೀಯ ಚಿಕಿತ್ಸೆಗಳ ಸುರಕ್ಷತೆ ಮತ್ತು ಪರಿಣಾಮಕಾರಿತ್ವಗಳು ವಿಶ್ವಾದ್ಯಂತದ ವಸ್ತುನಿಷ್ಠ ಪರೀಕ್ಷೆಗಳಲ್ಲಿ ತಪಾಸಣೆಗೆ ಒಳಪಟ್ಟಿವೆ, ಮತ್ತು ಈ ಸಂಯುಕ್ತಗಳ ಪೈಕಿ ಸರಿಸುಮಾರಾಗಿ ಕಾಲುಭಾಗದಷ್ಟು ಔಷಧಿಗಳು IIIನೇ ಹಂತದ ಪರೀಕ್ಷಾ ಪ್ರಯೋಗಗಳಲ್ಲಿವೆ; ಇದು ನಿಯಂತ್ರಕ ಸಂಸ್ಥೆಗಳಿಂದ ನಡೆಯುವ ಅವಲೋಕನಕ್ಕೆ ಪೂರ್ವಭಾವಿಯಾಗಿರುವ ಕೊನೆಯ ಹಂತವಾಗಿದೆ. ಕಾಯಿಲೆಯ ಆಧಾರವಾಗಿರುವ ರೋಗಲಕ್ಷಣವನ್ನು ಉಪಚರಿಸುವುದರ ಕುರಿತಾಗಿ ಪ್ರಾಯೋಗಿಕ ಸಂಶೋಧನೆಯ ಒಂದು ಪ್ರದೇಶವು ಗಮನ ಹರಿಸಿದೆ. ಅಮಿಲಾಯ್ಡ್‌‌ ಬೀಟಾ ಮಟ್ಟಗಳನ್ನು ಕಡಿತಗೊಳಿಸುವುದು, ಪರೀಕ್ಷೆಗೆ ಒಳಪಟ್ಟಿರುವ ಸಂಯುಕ್ತಗಳ (ಅಪೋಮಾರ್ಫೀನ್‌‌‌‌ನಂಥವು) ಒಂದು ಸಾಮಾನ್ಯ ಗುರಿಯಾಗಿದೆ. ಅಮಿಲಾಯ್ಡ್‌‌ ಪ್ರೋಟೀನಿಗೆ ಸಂಬಂಧಿಸಿದ ಪ್ರತಿರಕ್ಷಾ ಚಿಕಿತ್ಸೆ ಅಥವಾ ಚುಚ್ಚುಮದ್ದು ಹಾಕುವಿಕೆಯು ಚಿಕಿತ್ಸೆಯ ಒಂದು ವಿಹಿತ ವಿಧಾನವಾಗಿದ್ದು, ಅದರ ಕುರಿತಾಗಿ ಅಧ್ಯಯನವು ನಡೆಯುತ್ತಿದೆ. ನಿರೋಧಕ ಚುಚ್ಚುಮದ್ದು ಹಾಕುವಿಕೆಗಿಂತ ಭಿನ್ನವಾಗಿ, ಸಾಮಾನ್ಯವಾಗಿ ಭಾವಿಸಲಾದ ಚಿಕಿತ್ಸೆಯನ್ನು ಈಗಾಗಲೇ ರೋಗ ನಿರ್ಣಯಿಸಲ್ಪಟ್ಟಿರುವ ಜನರನ್ನು ಉಪಚರಿಸಲು ಬಳಸಲಾಗುತ್ತದೆ. ಅಮಿಲಾಯ್ಡ್‌‌ನ ಸಂಚಯನವನ್ನು ಗುರುತಿಸುವ, ದಾಳಿಮಾಡುವ ಮತ್ತು ಅದನ್ನು ಹಿಮ್ಮೆಟ್ಟಿಸುವ ಉದ್ದೇಶದಿಂದ ಪ್ರತಿರಕ್ಷಣಾ ವ್ಯವಸ್ಥೆಗೆ ತರಬೇತಿ ನೀಡುವ ಪರಿಕಲ್ಪನೆಯನ್ನು ಇದು ಆಧರಿಸಿದ್ದು, ಇದರಿಂದಾಗಿ ಕಾಯಿಲೆಯ ಹರಿವನ್ನು ಮಾರ್ಪಡಿಸಲು ಸಾಧ್ಯವಾಗುತ್ತದೆ. ACC-001 ಎಂಬುದು ಪರೀಕ್ಷೆ ಪ್ರಯೋಗದಲ್ಲಿ ತೊಡಗಿಸಿಕೊಂಡಿದ್ದ ಇಂಥದೊಂದು ಲಸಿಕೆಯ ಒಂದು ಉದಾಹರಣೆಯಾಗಿತ್ತಾದರೂ, 2008ರಲ್ಲಿ ಸದರಿ ಪರೀಕ್ಷಾ ಪ್ರಯೋಗಗಳನ್ನು ರದ್ದುಮಾಡಲಾಯಿತು. ಬ್ಯಾಪಿನ್ಯೂಜುಮಾಬ್‌ ಎಂಬುದು ಇದೇ ರೀತಿಯ ಮತ್ತೊಂದು ಕಾರಕವಸ್ತುವಾಗಿದ್ದು, ಇದು ಸ್ವಾಭಾವಿಕವಾಗಿ ಪ್ರಚೋದಿಸಲ್ಪಟ್ಟ ಅಮಿಲಾಯ್ಡ್‌-ನಿರೋಧಕ ಪ್ರತಿಕಾಯಕ್ಕೆ ತದ್ರೂಪಿಯಾಗಿ ವಿನ್ಯಾಸಗೊಳಿಸಲಾದ ಒಂದು ಪ್ರತಿಕಾಯವಾಗಿದೆ. ಇತರ ವಿಧಾನಗಳಲ್ಲಿ, AL-108ಯಂಥ ನರರಕ್ಷಣಾತ್ಮಕ ಕಾರಕವಸ್ತುಗಳು ಮತ್ತು ಲೋಹ-ಪ್ರೋಟೀನೀನ ಪಾರಸ್ಪರಿಕ ಕ್ರಿಯೆಯನ್ನು ತೆಳ್ಳಗಾಗಿಸುವ PBT2ನಂಥ ಕಾರಕವಸ್ತುಗಳು ಸೇರಿವೆ. ಎಟನೆರ್‌ಸೆಪ್ಟ್‌ ಎಂದು ಕರೆಯಲ್ಪಡುವ ಒಂದು TNFα ಗ್ರಾಹಿ ಸಮ್ಮಿಳನ ಪ್ರೋಟೀನು, ಫಲಿತಾಂಶಗಳನ್ನು ಉತ್ತೇಜಿಸುತ್ತದೆ ಎಂಬುದು ಕಂಡುಬಂದಿದೆ. 2008ರಲ್ಲಿ, ಲಘು ಪ್ರಮಾಣದಿಂದ ಮಧ್ಯಸ್ಥ ಮಟ್ಟದವರೆಗಿನ AD ಸಮಸ್ಯೆಯಲ್ಲಿನ ಕಾಯಿಲೆಯ ಹರಿವನ್ನು ಮಾರ್ಪಡಿಸುವಲ್ಲಿ ಎರಡು ಪ್ರತ್ಯೇಕ ವಸ್ತುನಿಷ್ಠ ಪರೀಕ್ಷೆಗಳು ಸಕಾರಾತ್ಮಕ ಫಲಿತಾಂಶಗಳನ್ನು ತೋರಿಸಿದವು; ಟೌ ಒಗ್ಗೂಡಿಸುವಿಕೆಯನ್ನು ಪ್ರತಿಬಂಧಿಸುವ ಒಂದು ಔಷಧವಾದ ಮೀಥೈಲ್‌ಥಯೋನಿಯಂ ಕ್ಲೋರೈಡ್‌ (ವ್ಯಾಪಾರೀ ನಾಮ ರೆಂಬರ್‌ ) ಹಾಗೂ ಒಂದು ಹಿಸ್ಟಮೀನ್‌ರೋಧಕವಾಗಿರುವ ಡಿಮೆಬಾನ್‌ ಎಂಬ ಔಷಧಗಳು ಈ ಪರೀಕ್ಷೆಗಳ ಫಲಶ್ರುತಿಗಳಾಗಿದ್ದವು. ಪ್ರಾಥಮಿಕ ಮತ್ತು ದ್ವಿತೀಯಕ ಮುಕ್ತಾಯಗಳಲ್ಲಿನ ಸಕಾರಾತ್ಮಕ ಪರಿಣಾಮಗಳನ್ನು ತೋರಿಸುವಲ್ಲಿ, ಡಿಮೆಬಾನ್‌ನ ಅನುಕ್ರಮಿಕ ಹಂತ-IIIರ ಪರೀಕ್ಷಾ ಪ್ರಯೋಗವು ವಿಫಲಗೊಂಡಿತು. ವೈರಾಣು ನಿರೋಧಕ ಔಷಧೀಕರಣದಿಂದ ADಯನ್ನು ಉಪಚರಿಸಬಹುದು ಎಂಬುದರ ಸಾಧ್ಯತೆಯನ್ನು ಅಧ್ಯಯನವೊಂದು ಸೂಚಿಸಿದ್ದು, ಅಮಿಲಾಯ್ಡ್‌‌ ದದ್ದುಗಳೊಂದಿಗೆ ಹರ್ಪಿಸ್‌ ಸಿಂಪ್ಲೆಕ್ಸ್‌‌ ವೈರಾಣುವು ಜೊತೆಜೊತೆಯಾಗಿರುವುದನ್ನು ಸದರಿ ಅಧ್ಯಯನವು ತೋರಿಸುತ್ತದೆ. ಸ್ಮೃತಿಯನ್ನು ಮತ್ತು ಜ್ಞಾನಗ್ರಹಣದ ಕಾರ್ಯಚಟುವಟಿಕೆಗಳನ್ನು ತಿರುಗಿ ಸ್ಮರಿಸಿಕೊಳ್ಳುವುದರ ಮೇಲೆ ಧ್ಯಾನವು ಹೊಂದಿರುವ ಪರಿಣಾಮಗಳ ಕುರಿತಾದ ಪೂರ್ವಭಾವಿ ಸಂಶೋಧನೆಯು ಉತ್ತೇಜನಾಕಾರಕವಾಗಿದೆ. ಹೆಚ್ಚು ವಿಸ್ತೃತವಾದ ವಿಶ್ಲೇಷಣೆಗಳನ್ನು ಕೈಗೊಳ್ಳುವುದರ ಮೂಲಕ, ಭವಿಷ್ಯದ ಅಧ್ಯಯನಗಳಲ್ಲಿ ಈ ಸಂಶೋಧನೆಯ ಮಿತಿಗಳನ್ನು ನಿವಾರಿಸಬಹುದಾಗಿದೆ.
ಮುತ್ತೈದೆ ಭಾಗ್ಯ (೧೯೫೬)
ಈ ಚಿತ್ರವನ್ನು ಬಿ.ವಿಠಲಾಚಾರ್ಯ ಅವರು ನಿರ್ದೇಶಿಸಿ ನಿರ್ಮಾಣ ಮಾಡಿದ್ದಾರೆ.ಈ ಚಿತ್ರದಲ್ಲಿ ಬರುವ ಪಾತ್ರಗಳು ಕಲ್ಯಾಣಕುಮಾರ್ ಮೈನಾವತಿ ಹುಣಸೂರು ಕೃಷ್ಣಮೂರ್ತಿ, ಬಾಲಕೃಷ್ಣ, ಮಾ.ಹಿರಣ್ಣಯ್ಯ, ರೇವತಿ, ಜಯಶ್ರೀ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ರಾಜನ್-ನಾಗೇಂದ್ರ.ಈ ಚಿತ್ರದ ಛಾಯಾಗ್ರಹಕರು ಎಂ.ಎಸ್.ಮಣಿ. ಈ ಚಿತ್ರವು ೧೯೫೬ ರಲ್ಲಿ ಬಿಡುಗಡೆಯಾಯಿತು
ಕವರಟ್ಟಿ
ಲಕ್ಷದ್ವೀಪ ಸಂಘ ರಾಜ್ಯ ಕ್ಷೇತ್ರದ ರಾಜಧಾನಿ ತನ್ನ ಸುಂದರ ಸಮುದ್ರ ತೀರದಿಂದ ಪ್ರವಾಸಿಗರ ಆಕರ್ಷಣೆಯ ಕೇಂದ್ರವಾಗಿದೆ;
ವರ್ಗ:ಭಾರತದ ಪಟ್ಟಣಗಳು
ಆಲದ ಮರ
ಇದು ಹಲಸಿನ ಕುಟುಂಬಕ್ಕೆ ಸೇರಿದ (ಮೋರೇಸೀ ಕುಟುಂಬ), ಬೃಹತ್ತಾಗಿ ಬೆಳೆಯುವ ವೃಕ್ಷವಾಗಿದ್ದು ಮೊದಲಿಗೆ ಎಪಿಫೈಟಿಕ್ ಆಗಿ ಜನ್ಮ ತಾಳುತ್ತದೆ. ಎಪಿಫೈಟಿಕ್ ಅಂದರೆ ಬೇರೊಂದು ಮರದ ಮೇಲೆ ಬಿದ್ದ ಬೀಜ ಹುಟ್ಟಿ ಅಲ್ಲಿಂದ ತನ್ನ ಜೀವನ ಚಕ್ರ ಆರಂಭಿಸುತ್ತದೆ. ಇದು ನಮ್ಮ ದೇಶದ ರಾಷ್ಟ್ರೀಯ ವೃಕ್ಷವಾಗಿದೆ. ಅಶ್ವತ್ಥ ವೃಕ್ಷವೂ ಇದೇ ಜಾತಿಯದ್ದಾಗಿದೆ.
ಪರಿಚಯ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶ್ರಾದ್ಧ
thumb ಶ್ರಾದ್ಧ ಒಂದು ಸಂಸ್ಕೃತ ಶಬ್ದ ಮತ್ತು ಇದರರ್ಥ ಎಲ್ಲ ಪ್ರಾಮಾಣಿಕತೆ ಮತ್ತು ವಿಶ್ವಾಸದಿಂದ (ಶ್ರದ್ಧೆ) ನಡೆಸಲಾದ ಏನೇ ಅಥವಾ ಯಾವುದೇ ಕ್ರಿಯೆ. ಹಿಂದೂ ಧರ್ಮದಲ್ಲಿ, ಅದು ಒಬ್ಬರ ಪೂರ್ವಜರಿಗೆ (ಪಿತೃ), ವಿಶೇಷವಾಗಿ ಒಬ್ಬರ ಮೃತ ಹೆತ್ತವರಿಗೆ ಗೌರವಾರ್ಪಣೆ ಸಲ್ಲಿಸಲು ಒಬ್ಬರು ನಡೆಸುವ ಕ್ರಿಯಾವಿಧಿ. ಪರಿಕಲ್ಪನಾತ್ಮಕವಾಗಿ, ಅದು ಜನರಿಗೆ ತಮ್ಮ ಹೆತ್ತವರು ಹಾಗು ಪೂರ್ವಜರ ಕಡೆಗೆ ಹೃತ್ಪೂರ್ವಕ ಕೃತಜ್ಞತೆ ಹಾಗು ವಂದನೆಗಳನ್ನು ವ್ಯಕ್ತಪಡಿಸಲು ಒಂದು ರೀತಿ, ಅವರು ಏನಾಗಿದ್ದಾರೊ ಅದಕ್ಕೆ ಅವರಿಗೆ ನೆರವಾಗಿದ್ದಕ್ಕಾಗಿ ಮತ್ತು ಅವರ ಶಾಂತಿಗಾಗಿ ಪ್ರಾರ್ಥಿಸಲು.
ಶ್ರದ್ದೆಯಿಂದ ಮಾಡುವ ಕ್ರಿಯೆ. ಶ್ರಾದ್ದದಲ್ಲಿ ಹಲವು ಕ್ರಮ ಇದೆ. (೧) ವಾಡಿಕೆಯಂತೆ ಮೃತ ವ್ಯಕ್ತಿಗಳ ಉದ್ದೇಶ ಮಾಡುವ ಕ್ರಿಯೆ. ದೇಹವನ್ನು ಬಿಟ್ಟ ಅತ್ನ ತನ್ನ ಕರ್ಮಕ್ಕೆ ಅನುಸಾರವಾಗಿ ಬೇರೆ ಯಾವುದೋ ದೇಹದಲ್ಲಿ ಹುಟ್ಟಿರುತ್ತದೆ. ಆ ಮೃತ ವ್ಯಕ್ತಿಯ ಸಂಬಂದವುಳ್ಳವರು ಅವರ ಶ್ರೇಯಸ್ಸಿಗೆ ಪಿತೃಲೋಕದಲ್ಲಿರುವ ಪಿತೃ ದೇವತೆಗಳ  ( ವಸು, ರುದ್ರ , ಆದಿತ್ಯರ ) ಉದ್ದೇಶ ಮಾಡುವಂತಹುದು ಶ್ರಾದ್ದ.
ಶ್ರಾದ್ದದಲ್ಲಿ ನಿತ್ಯ ಶ್ರಾದ್ದ, ಪಕ್ಷ ಶ್ರಾದ್ದ, ಮಾಸಿಕ ಶ್ರಾದ್ದ, ಸಂವತ್ಸರ ಶ್ರಾದ್ದಗಳಿವೆ. ಪೂರ್ವ ಷೋಡಶ, ಉತ್ತರ ಷೋಡಷ ಶ್ರಾದ್ದಗಳೂ ಇವೆ.
ಮೃತ ವ್ಯಕ್ತಿಗಳ ವಂಶದಲ್ಲಿ ಹುಟ್ಟಿದರ ಪ್ರಯುಕ್ತ ಅವರಿಂದ ಪಡೆದ ಸಹಾಯ ಹಾಗೂ ಮಾನವರಾಗಿ ಹುಟ್ಟಲು ಕಾರಣಿಭೂತರಾದ್ದರಿಂದ ಋಣ ಪರಿಹಾರಕ್ಕೆ ಕೃತಜ್ಹತೆಗಾಗಿ ಮಾಡುವ ಶ್ರಾದ್ದ.
ಓಹಿಲೇಶ್ವರ (ಚಲನಚಿತ್ರ)
ವರ್ಗ:ವರ್ಷ-೧೯೫೬ ಕನ್ನಡಚಿತ್ರಗಳು ವರ್ಗ:ರಾಜಕುಮಾರ್_ಚಲನಚಿತ್ರಗಳು
ಪಂಚರತ್ನ
ಈ ಚಿತ್ರವನ್ನು ಕೆ.ವೆಂಬು, ಕೆ.ಸಿ.ಕೆ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ಹೊನ್ನಪ್ಪ ಭಾಗವತರ್.ಈ ಚಿತ್ರದಲ್ಲಿ ಬರುವ ಪಾತ್ರಗಳು ಹೊನ್ನಪ್ಪ ಭಾಗವತರ್, ಬಿ.ಸರೋಜಾದೇವಿ ,ಬಾಲಕೃಷ್ಣ, ನರಸಿಂಹರಾಜು, ಉದಯಕುಮಾರ್,ಢಿಕ್ಕಿ ಮಾಧವರಾವ್ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ಹೊನ್ನಪ್ಪ ಭಾಗವತರ್.ಈ ಚಿತ್ರದ ಛಾಯಾಗ್ರಹಕರು 	ವಾಸುದೇವ ಡಿ.. ಈ ಚಿತ್ರವು ೧೯೫೬ ರಲ್ಲಿ ಬಿಡುಗಡೆಯಾಯಿತು
ವರ್ಗ:ವರ್ಷ-೧೯೫೬ ಕನ್ನಡಚಿತ್ರಗಳು
ಭಾರತದ ಅತಿದೊಡ್ಡ ನಗರಗಳು
ಭಾರತದ ೨೦೦೧ರ ಜನಗಣತಿಯ ಪ್ರಕಾರ ೩೭ ನಗರಗಳು ೧ ಮಿಲಿಯನ್‌ಗಿಂತ ಹೆಚ್ಚು ಜನಸಂಖ್ಯೆಯನ್ನು ಹೊಂದಿವೆ. ಈ ನಗರಗಳ ಪಟ್ಟಿ ಕೆಳಗಿದೆ.
*
ಜೀ಼ ಕನ್ನಡ ಸರಿಗಮಪ
ಜೀ಼ ಕನ್ನಡ ಸರಿಗಮಪ ಎಂಬುದು ಭಾರತೀಯ ಸಂಗೀತ ರಿಯಾಲಿಟಿ ಟೆಲಿವಿಷನ್ ಶೋ ಸಾ ರೇ ಗ ಮಾ ಪಾ ಅವರ ಕನ್ನಡ ಆವೃತ್ತಿಯಾಗಿದೆ.
ನಿರೂಪಕಿ ಅನುಶ್ರೀ, ಮತ್ತು ತೀರ್ಪುಗಾರರಾದ ಖ್ಯಾತ ಸಂಗೀತ ನಿರ್ದೇಶಕ ಹಂಸಲೇಖ, ವಿಜಯ್ ಪ್ರಕಾಶ್, ರಾಜೇಶ್ ಕೃಷ್ಣನ್, ಮತ್ತು ಅರ್ಜುನ್ ಜನ್ಯ ರಿಂದ ಕಾರ್ಯಕ್ರಮ ಅತಿ ಹೆಚ್ಚು ಜನಪ್ರಿಯವಾಗಿದೆ.
ಉಲ್ಲೇಖಗಳು
ವರ್ಗ:ದೂರದರ್ಶನ
ಪಾಂಡಿಚೆರಿ ನಗರ
ಪುದುಚೆರಿ ನಗರ ಅಥವಾ ಪಾಂಡಿಚೆರಿ ನಗರ ಪುದುಚೆರಿ ಸಂಘ ರಾಜ್ಯ ಕ್ಷೇತ್ರದ ರಾಜಧಾನಿ ಮತ್ತು ಪುದಿಚೆರಿ ಜಿಲ್ಲೆಯ ಆಡಳಿತ ಕೇಂದ್ರ. ಸೆಪ್ಟೆಂಬರ್ ೨೦೦೬ರಲ್ಲಿ ನಗರದ ಹೆಸರನ್ನು ಅಧಿಕೃತವಾಗಿ ಪಾಂಡಿಚೆರಿ ಇಂದ ಪುದುಚೆರಿಗೆ ಬದಲಾಯಿಸಲಾಯಿತು.
ವರ್ಗ:ಭಾರತದ ಪಟ್ಟಣಗಳು ವರ್ಗ:ಭಾರತದ ರಾಜಧಾನಿ ಪಟ್ಟಣಗಳು
ಭಕ್ತ ಮಾರ್ಕಂಡೇಯ
ವರ್ಗ:ವರ್ಷ-೧೯೫೬ ಕನ್ನಡಚಿತ್ರಗಳು
ಆರ್ಮ್‌ಸ್ಟ್ರಾಂಗ್ ಮತ್ತು ಅನುಯಾಯಿಗಳು
ಅಮೆಆರ್ಮ್‌ಸ್ಟ್ರಾಂಗ್ , ಚಂದ್ರನ ಮೇಲೆ’''' ಯೋಜನೆಯಲ್ಲಿಆರ್ಮ್‌ಸ್ಟ್ರಾಂಗ್ದ್ದ ಚಂದ್ರಲೋಕ ಯಾತ್ರೆಯನ್ನು 1969ರ ಜುಲೈ ತಿಂಗಳಲ್ಲಿ ಯಶಸ್ವಿಯಾಗಿ ಪುರೈಸಿದ ಮೂವರು ಖಗೋಳಯಾತ್ರಿಗಳು. ಅಪೊಲೊ 11 ಎಂಬ ಆಕಾಶ ನೌಕೆಯಲ್ಲಿ ಈ ಅದ್ವಿತೀಯ ಯಾತ್ರೆಯನ್ನು ಕೈಗೊಂಡು, ಸಮರ್ಪಕ ರೀತಿಯಲ್ಲಿ ನೆರವೇರಿಸಿದ, ಉದ್ದೇಶಿಕ ಧ್ಯೇಯವನ್ನು ಸಾಧಿಸಿ, ಯುಗಪುರುಷರೆನಿಸಿಕೊಂಡ ಈ ಮೂವರೂ ಅಮೆರಿಕದ ಪ್ರಜೆಗಳು. ಸಮವಯಸ್ಕರು. ಜನನ: 1930-31. ವಿವಾಹಿತರು. ಇವರಲ್ಲಿ ಇಬ್ಬರು ಚಂದ್ರನ ಮೇಲಿಳಿದು ವಿಜ್ಞಾನಯುಗದಲ್ಲಿ ದಾಖಲೆಯೊಂದನ್ನು ಸ್ಥಾಪಿಸಿದ್ದಾರೆ.
ಆರ್ಮ್‌ಸ್ಟ್ರಾಂಗ್, ನೀಲ್ ಎ
ಚಂದ್ರನ ಮೇಲೆ ಕಾಲಿಟ್ಟ ಮೊಟ್ಟ ಮೊದಲ ಮಾನವ. 1930ರಲ್ಲಿ ಅಮೆರಿಕದ ಓಹಿಯೋನಲ್ಲಿನ ವಪಕೋನೆಟಾ ಎಂಬ ಒಂದು ಚಿಕ್ಕ ಪಟ್ಟಣದಲ್ಲಿ ಜನನ ಚಿಕ್ಕಂದಿನಿಂದಲೇ ಭೂಮಿಯನ್ನು ಬಿಟ್ಟು ಗಾಳಿಯಲ್ಲಿ ತೇಲಬೇಕೆಂಬ ಹಂಬಲ ಇವನಲ್ಲಿತ್ತು. ಇದಲ್ಲದೆ ತನ್ನ 9ನೆಯ ವಯಸ್ಸಿನಿಂದಲೂ ನಾನಾಬಗೆಯ ವಿಮಾನಗಳನ್ನು ನೋಡಿ ಅದರಲ್ಲಿ ಕುಳಿತು ಹಾರಾಡಬೇಕೆಂಬ ಬಯಕೆಯಿತ್ತು. ವಿಮಾನ ನಡೆಸುವುದರಲ್ಲಿ ವಿಶೇಷ ಅಭಿರುಚಿಯನ್ನು ಹೊಂದಿದ್ದು, ಆ ವಿಭಾಗದಲ್ಲಿ ಶಿಕ್ಷಣ ಪಡೆದು ತನ್ನ 16ನೆಯ ವಯಸ್ಸಿನಲ್ಲೇ ವಿಮಾನಚಾಲಕನ ರಹದಾರಿಯನ್ನು ಪಡೆದ. ಅಮೆರಿಕದ ಪಡೂರ್ಯವಿಶ್ವವಿದ್ಯಾನಿಲಯದಲ್ಲಿ ಎರಡು ವರ್ಷಗಳ ಅಧ್ಯಯನ ನಡೆಸಿ ಏರೊನಾಟಿಕಲ್ ಎಂಜಿಯರಿಂಗ್ನಲ್ಲಿ (ವಾಯುಯಾನವಿಜ್ಞಾನ) ಪದವಿ ಪಡೆದು ವಾಯುಯಾನ ಶಿಕ್ಷಣ ಪಡೆವ ಸಲುವಾಗಿ ಪೆನ್ಸ್‌ಕೊಲಕ್ಕೆ ಹೋದ. ಶಿಕ್ಷಣ ಮುಗಿಸಿ ದವಿಗಳಿಸುವ ವೇಳೆಗೆ ಕೊರಿಯ ಯುದ್ಧ ಪ್ರಾರಂಭವಾಗಿತ್ತು. ತನ್ನ 21ನೆಯ ವಯಸ್ಸಿನಲ್ಲೇ ಕೊರಿಯ ಯುದ್ಧದಲ್ಲಿ ಪ್ಯಾಂಥರ್ ಜೆಟ್ ವಿಮಾನಗಳನ್ನು ಈತ ನಡೆಸಿದ್ದ. ಈತ ನಡೆಸಿದ 78 ಕಾಂಬ್ಯಾಟ್ ವಿಮಾನಹಾರಾಟಗಳ ಸಲುವಾಗಿ ಪ್ರಶಂಸೆಗೆ ಒಳಗಾಗಿ ಮೂರು ವಾಯುಪದಕಗಳನ್ನು ಗಳಿಸಿದ. ಇಂಥ ಹಾರಾಟಗಳ ಸಮಯದಲ್ಲಾದ ಆಕಸ್ಮಿಕಗಳನ್ನು ಧೈರ್ಯದಿಂದ ಎದುರಿಸಿದ ವ್ಯಕ್ತಿ. ಇದರಿಂದಾಗಿ ಅಮೆರಿಕ ನಾಸಾ ಸಂಸ್ಥೆಯಲ್ಲಿ ಏರೊನಾಟಿಕಲ್ ಸಂಶೋಧನಾಚಾಲಕನ ಹುದ್ದೆ ಈತನಿಗೆ ಲಭಿಸಿತು. ಪ್ರಪಂಚದಲ್ಲಿಯೇ ಅತ್ಯಧಿಕ ವೇಗದಿಂದ ಹಾರಾಟ ನಡೆಸುವ x - 15 ಎಂಬ ರಾಕೆಟ್ ವಿಮಾನವನ್ನು ಈತ ಅನೇಕ ಸಲ ನಡೆಸಿದ್ದಾನೆ. 1962ರಲ್ಲಿ ಇವನು ನಡೆಸಿದ x - 15 ಹಾರಾಟದಲ್ಲಿ ಅದು ಭೂಮಿಯಿಂದ ಸುಮಾರು 40 ಮೈಲುಗಳೆತ್ತರದವರೆಗೂ ಹೋಗಿ ಗಂಟೆಗೆ ಸುಮಾರು 4000 ಮೈಲಿ ವೇಗದಲ್ಲಿ ಹಾರಿತು. ಇದಲ್ಲದೆ F - 100, F - 101, F - 102, F - 104, B - 47 ಮುಂತಾದ ಕಠಿಣ ತರಹೆಯ ವಿಮಾನಗಳನ್ನೂ ನಡೆಸಿದ್ದಾನೆ. B - 29 ಎಂಬ ಬೃಹತ್ ವಿಮಾನದಲ್ಲಿ ನೂರಕ್ಕೂ ಹೆಚ್ಚು ಸಲ ಹಾರಿದ್ದಾನೆ. 1966ರ ಮಾರ್ಚಿನಲ್ಲಿ ಅಮೆರಿಕ ನಡೆಸಿದ ಜೆಮಿನಿ 8 ಅಂತರಿಕ್ಷ ನೌಕೆಯ ಪ್ರಧಾನಚಾಲಕ ನಾಗಿದ್ದ. ಇವನೊಡನಿದ್ದ ಸಹಚಾಲಕ ಡೇವಿಡ್ ಸ್ಕಾಟ್ನೊಂದಿಗೆ ಭೂಕಕ್ಷೆ ಯಲ್ಲಿ ಸಂಚರಿಸುತ್ತಿದ್ದ (ಭೂಮಿ ಯಿಂದ ನೂರುಮೈಲುಗಳೆತ್ತರದಲ್ಲಿ) ಅಜೆನಾ ರಾಕೆಟ್ ಗುರಿವಾಹನವನ್ನು ಗುರುತಿಸಿ. ಮೊದಲಬಾರಿಗೆ ಕೂಡಿಕೆ ಯನ್ನು (ಡಾಕಿಂಗ್) ಯಶಸ್ವಿಯಾಗಿ ಸಾಧಿಸಿದ. ದುರದೃಷ್ಟವಶಾತ್ ಜೆಟ್ನೂಕುಯಂತ್ರದಲ್ಲಿ (ಜೆಟ್ ಥ್ರಸ್ಟರ್) ಕಂಡುಬಂದ ವಿದ್ಯುತ್ ದೋಷದಿಂದಾಗಿ, ಆತ ನಡೆಸುತ್ತಿದ್ದ ವಾಹನ ಹತೋಟಿತಪ್ಪಿ, ಬೆಂಕಿ ಕಾರಿಕೊಂಡು ಗಿರಗಿರನೆ ಸುತ್ತತೊಡಗಿತು. ಇದರಿಂದಾಗಿ ಮೂರು ದಿವಸಗಳಿಗೆಂದು ಮೊದಲು ಗೊತ್ತುಪಡಿಸಿದ್ದ ಹಾರಾಟವನ್ನು ಮೊಟಕುಮಾಡಿ ಧರೆಗಿಳಿದ. ಈ ಪರಿಸ್ಥಿತಿಯಲ್ಲಿ ಆತನ ಅದ್ಭುತ ಕೌಶಲ, ಸಮಯ ಸ್ಪೂರ್ತಿ ಪ್ರಕಟವಾದಂತಾಯಿತು. ಈ ಧೈರ್ಯಸಾಹಸ, ಸಮಯ ಪ್ರಜ್ಞೆಗಳಿಂದಾಗಿ ಈತನಿಗೆ ಅಮೆರಿಕದ ಅಂತರಿಕ್ಷಯಾನ ವಿಜ್ಞಾನದ ಸಂಸ್ಥೆಯ ಆಕ್ವೀವ್ ಛಾನ್ಯೂಟ್ ಬಹುಮಾನ ದೊರೆಯಿತು. 1969ರ ಜುಲೈ 18ರಂದು ಅಮೆರಿಕ ಹಾರಿಸಿದ ಅಪೊಲೊ 11 ಅಂತರಿಕ್ಷನೌಕೆಯಲ್ಲಿ ಎಡ್ವಿನ್ ಆಲ್ಡ್ರಿನ್ ಮತ್ತು ಮೈಕೇಲ್ ಕಾಲಿನ್್ಸರೊಡನೆ ಆರ್ಮ್‌ಸ್ಟ್ರಾಂಗ್ ಚಂದ್ರ ಲೋಕಪ್ರಯಾಣ ಮಾಡಿದ. ಜುಲೈ 21ರಂದು ಚಂದ್ರನ ಮೇಲಿಳಿದು ವಿಶ್ವದ ಇತಿಹಾಸದಲ್ಲೇ ಒಂದು ಮಹತ್ಸಾಧನೆಯನ್ನು ಮಾಡಿ ಭೂಮಿಗೆ ಸುರಕ್ಷಿತವಾಗಿ ಹಿಂತಿರುಗಿದ. ಈ ಯಶಸ್ವೀ ಸಾಧನೆಗೋಸ್ಕರ ನೀಡಲಾದ ಗಾಲ್ಬರ್ಟ್ ಅಂತರ ರಾಷ್ಟ್ರೀಯ ವೈಮಾನಿಕ ಬಹುಮಾನದ ಒಬ್ಬ ಪಾಲುಗಾರ, ಬಹುಮಾನದ ಮೊತ್ತ 4000 ಡಾಲರುಗಳು.
ಆಲ್ಡ್ರಿನ್, ಎಡ್ವಿನ್
ಚಂದ್ರನ ಮೇಲೆ ಕಾಲಿಟ್ಟ ಎರನೆಯವ, ಅಪೊಲೊ 11ರ ಚಂದ್ರ ಕೋಶದ (ಲೂನಾರ್ ಮಾಡ್ಯೂಲ್) ಚಾಲಕನಾಗಿದ್ದ. ಬಸ್ ಎಂಬುದು ಇವನ ಅಡ್ಡ ಹೆಸರು. ಈತನಿಗೂ ಚಿಕ್ಕಂದಿನಿಂದಲೇ ವಿಮಾನಗಳನ್ನು ನಡೆಸುವುದರಲ್ಲಿ ಆಸಕ್ತಿ, ಪ್ರೌಢ ಶಾಲೆಗೆ ಸೇರುವ ಮೊದಲೇ ವಿಮಾನ ಚಾಲಕನಾಗಬೇಕೆಂದುಬಾಗಿ ನಿರ್ಧರಿ ಸಿದ್ದ. ಅಮೆರಿಕದ ವಿಮಾನ ಶಿಕ್ಷಣ ಶಾಲೆಗೆ ಸೇರಿ 1951 ರಲ್ಲಿ ಪದವೀಧರ ನಾದ. ಇದಕ್ಕೆ ಮೊದಲು ಅಮೆರಿಕದ ಬ್ರಯನ್, ಟೆಕ್ಸಾಸ್ಗಳಲ್ಲಿ ಒಂದು ವರ್ಷದ ಶಿಕ್ಷಣವನ್ನು ಪುರೈಸಿದ್ದನಲ್ಲದೆ ಕೊರಿಯ ಯುದ್ದ ಕಾಯಾಚರಣೆ ಯಲ್ಲೂ ಪಾಲ್ಗೊಂಡಿದ್ದ. 66ಸಲ ಯುದ್ದ ಕಾರ್ಯಾಚರಣೆಯ ಕಾಂಬ್ಯಾಟ್ ವಿಮಾನಗಳನ್ನು ನಡೆಸಿ ರುವುದಲ್ಲದೆ ಅತ್ಯಂತ ಶಕ್ತಿಯುವಾದ ಮಿಗ್ ವಿಮಾನಗಳನ್ನು ಕೊರಿಯ ಯುದ್ಧ ಸಮಯದಲ್ಲಿ ಹೊಡೆದುರು ಳಿಸಿ ಒಂದು ಮಿಗ್ ವಿಮಾನವನ್ನು ಪುರ್ಣವಾಗಿ ನಾಶಪಡಿಸಿದ ಖ್ಯಾತಿ ಇವನದು. ಜರ್ಮನಿಯಲ್ಲಿ F-100 ಎಂಬ ಕದನ ವಿಮಾನಗಳನ್ನು ನಡೆಸಿ, ಅಲ್ಲಿ ಕಂಡುಬಂದ ಸಾಮಥರ್್ಯದ ಕೊರತೆಯ ಸಲುವಾಗಿ ಅಮೆರಿಕ ಮೆಸಾಚುಸೆಟ್ಸ್ ಇನ್್ಸಟಿಟ್ಯೂಟ್ ಆಫ್ ಟೆಕ್ನಾಲಜಿ ಸಂಸ್ಥೆಯಲ್ಲಿ ಉನ್ನತಶಿಕ್ಷಣ ಪಡೆಯಲವಕಾಶವಾಯಿತು. ಆರ್ಬಿಟಲ್ ಮೆಕ್ಯಾನಿಕ್ಸ್ ಎಂಬ ವಿಷಯದ ಮೇಲೆ ಈತ ಬರೆದ ಒಂದು ಪ್ರೌಢ ಪ್ರಬಂಧದ ಸಲುವಾಗಿ ಈತನಿಗೆ ಡಾಕ್ಟೊರೇಟ್ ಪದವಿ ಲಭಿಸಿತು (1963). 1966ರ ನವೆಂಬರ್ ನಲ್ಲಿ ಅಮೆರಿಕ ನಡೆಸಿದ 12 ಅಂತರಿಕ್ಷನೌಕೆಯ ಸಹಚಾಲಕನಾಗಿದ್ದ. ನಾಲ್ಕು ದಿವಸದ ಈ ಹಾರಾಟದಲ್ಲಿ 59 ಸಲ ಭೂಮಿಯನ್ನು ಸುತ್ತಿದ. ಅಂತರಿಕ್ಷ ನೌಕೆಯ ತೆರೆದ ಕಿಂಡಿಯಲ್ಲಿ ನಿಂತು ಸುಮಾರು 200 ಮಿನಿಟುಗಳವರೆಗೆ ಭೂಮಿಯ ಛಾಯಾಚಿತ್ರಗಳನ್ನು ತೆಗೆದ. ಅನಂತರ ನೌಕೆಯಿಂದ ಹೊರಬಂದು ಸುಮಾರು 130 ಮಿನಿಟುಗಳ ಕಾಲ ಅಂತರಿಕ್ಷದಲ್ಲಿ ನಡೆದ. 1969ರ ಜುಲೈ 18 ರಂದು ಅಪೊಲೊ-11 ಅಂತರಿಕ್ಷನೌಕೆಯಲ್ಲಿ ಚಂದ್ರಲೋಕಪ್ರಯಾಣಮಾಡಿ, ಆರ್ಮ್‌ಸ್ಟ್ರಾಂಗ್ನಂತೆಯೇ ಚಂದ್ರನ ಮೇಲಿಳಿದ. ಇವರಿರ್ವರೂ ಚಂದ್ರನ ಮೇಲಿಳಿದು, ಅಲ್ಲಿ ಕೆಲವು ವೈಜ್ಞಾನಿಕ ಸಾಧನೋಪಕರಣಗಳನ್ನು ನೆಟ್ಟು, ವೈಜ್ಞಾನಿಕ ಪರೀಕ್ಷೆಗಳನ್ನು ನಡೆಸಿ, ಚಂದ್ರ ಕಲ್ಲು ಮಣ್ಣುಗಳನ್ನು ಭೂಮಿಗೆ ತಂದಿದ್ದಾರೆ. ಈ ಅದ್ಭುತ ಸಾಧನೆಗೋಸ್ಕರ ನೀಡಲಾಗಿರುವ ಗಾಲ್ಬರ್ಟ್ ಅಂತರರಾಷ್ಟ್ರೀಯ ಬಹುಮಾನದ ಎರಡನೆಯ ಪಾಲುಗಾರ.
ಕಾಲಿನ್ಸ್, ಮೈಕೇಲ್
ಚಂದ್ರನ ಮೇಲೆ ಅಮ್ರ್ ಸ್ವ್ರಾಂಗ್ ಮತ್ತು ಆಲ್ಡ್ರಿನ್ ಇಳಿದು, ಅಲ್ಲಿ ಹಲವು ಗಂಟೆಗಳು ತಂಗಿದ್ದ ಸಮಯದಲ್ಲಿ ಚಂದ್ರನ ಸುತ್ತಲೂ ಸುಮಾರು 70 ಮೈಲು ಎತ್ತರದಲ್ಲಿ ಅಪೊಲೊ 11ರ ಪ್ರಧಾನ ನೌಕೆಯಲ್ಲಿ ಕುಳಿತು, ಅದರ ಚಾಲಕನಾಗಿದ್ದು, ಅನಂತರ ಅವರೊಡಗೂಡಿ ಭೂಮಿಗೆ ಹಿಂತಿರುಗಿದ ಧೈರ್ಯಶಾಲಿ, ಇಟಲಿಯ ರೋಮ್ನಲ್ಲಿ ಒಂದು ಮಿಲಿಟರಿ ಕುಟುಂಬದಲ್ಲಿ ಜನನ (1931). ಅಮೆರಿಕದ ವೆಸ್ಟ್ ಪಾಯಿಂಟ್ ವಿಮಾನ ಶಿಕ್ಷಣ ಶಾಲೆಗೆ ಸೇರಿ 1952ರಲ್ಲಿ ಪದವೀಧರನಾದ. ಅನಂತರ ವಾಯುಪಡೆಯನ್ನು ಸೇರಿ ಅನೇಕ ಯುದ್ಧ ಕಾರ್ಯಾಚರಣೆಯ ವಿಮಾಗಳನ್ನು ನಡೆಸಿದ್ದಾನೆ. x - 15 ರಾಕೆಟ್ ವಿಮಾನದ ಪ್ರಯೋಗಾರ್ಥ ಹಾರಾಟದ ಪರೀಕ್ಷಾಧಿಕಾರಿಯಾಗಿ ಕೆಲಸಮಾಡಿ ಹಾರಾಟವನ್ನು ನಡೆಸಿದ್ದಾನೆ. 1966ರ ಜೆಮಿನಿ 10 ಅಂತರಿಕ್ಷನೌಕೆಯ ಸಹಚಾಲಕನಾಗಿದ್ದ ಜಾನ್ ಯಂಗ್ನೊಡಗೂಡಿ ಭೂಕಕ್ಷೆಯಲ್ಲಿ ಸುತ್ತುತಿದ್ದ ಅಜೆನಾ ಗುರಿವಾಹಕದೊಂದಿಗೆ ಕೂಡಿಕೆ ಯನ್ನು ನಡೆಸಿದ, ಅನಂತರ ತಮ್ಮ ಕಕ್ಷೆಯನ್ನು ಬದಲಾಯಿಸಲು ಆ ವಾಹನವನ್ನು ಭೂಮಿಯಿಂದ 475 ಮೈಲುಗಳೆತ್ತರಕ್ಕೆ ಕೊಂಡೊಯ್ದು ದಾಖಲೆಯನ್ನು ಸ್ಥಾಪಿಸಿದ. ಈತ ನಡೆಸಿದ ಅಂತರಿಕ್ಷನಡಿಗೆಯ ಸಮಯದಲ್ಲಿ ಅಜೆನಾ ರಾಕೆಟ್ಟನ್ನು ಸಂಧಿಸಿ ಅದರೊಳಗಿನಿಂದ ಒಂದು ಸೂಕ್ಷುಲ್ಕಾಪೆಟ್ಟಿಗೆಯನ್ನು ತೆಗೆದು ಪುನಃ ತನ್ನ ನೌಕೆಯನ್ನು ಸೇರಿಕೊಂಡ. 1969ರ ಜುಲೈನಲ್ಲಿ ಅಮೆರಿಕ ನೆಡೆಸಿದ ಅಪೊಲೊ 11 ರ ಚಂದ್ರ ಲೋಕಯಾತ್ರೆಯಲ್ಲಿ ಪಾಲ್ಗೊಂಡ ಚಂದ್ರನಲ್ಲಿಳಿದ ಖಗೋಳಯಾತ್ರಿಗಳಿಗೆ ಮಾತೃನೌಕೆಗೆ ಹಿಂತಿರುಗಲು ಯಾವುದಾದರೂ ತೊಮದರೆ ಸಂಭವಿಸಿದ ಪಕ್ಷಕ್ಕೆ ಅವರಿಗೆ ಈತ ಸಹಾಯಮಾಡಬೇಕೆಂಬ ಒಂದು ದೊಡ್ಡ ಕಾರ್ಯವನ್ನು ನಿಗದಿಮಾಡಲಾಗಿತ್ತು. ಚಂದ್ರಕೋಶ ಚಂದ್ರನನ್ನು ಬಿಟ್ಟು ಬಂದು ಮತ್ತೆ ಪ್ರಧಾನನೌಕೆಗೆ ಕೂಡಿಕೊಳ್ಳುವ ಸಮಯದಲ್ಲಿ ಕಾಲಿನ್ಸ್ ಬಹು ಜಾಗರೂಕತೆಯಿಂದ ಕಾರ್ಯನಿರ್ವಹಣೆ ಮಾಡಿದ. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆರ್ಲಿಂಯನ್ಸ್ ಡ್ಯೂಕರು
ಹದಿನಾಲ್ಕನೆಯ ಶತಮಾನದಲ್ಲಿ ಫ್ರಾನ್ಸಿನ ದೊರೆ ತನ್ನ ಹತ್ತಿರ ಸಂಬಂಧಿಗಳಿಗೆ ಆರ್ಲಿಯನ್ಸನ್ನು ಬಳುವಳಿಯಾಗಿ ಕೊಟ್ಟು ಡ್ಯೂಕ್ ಪದವಿಯನ್ನು ಕೊಟ್ಟ ಮೇಲೆ ಈ ಡ್ಯೂಕರಿಗೆ ದೊರೆಯ ಆಸ್ಥಾನದಲ್ಲಿ ಹೆಚ್ಚಿನ ಮರ್ಯಾದೆಯಿತ್ತು.
ಚಾಲ್ರ್ಸ್, ಡ್ಯೂಕ್ ಆರ್ಲಿಯನ್ಸ್ :(೧೩೯೨-೧೪೬೫)
ಇಂಗ್ಲಿಷರಿಗೂ ಫ್ರೆಂಚರಿಗೂ ೧೪೧೫ ರಲ್ಲಿ ನಡೆದ ಅಜಿನ್ ಕೋರ್ಟ್ ಕದನದಲ್ಲಿ ಭಾಗವಹಿಸಿ ಬ್ರಿಟಿಷರ ಕೈಸೆರೆ ಸಿಕ್ಕಿ ಮುಂದೆ ಇಪ್ಪತ್ತೈದು ವರ್ಷ ಇಂಗ್ಲೆಂಡಿನಲ್ಲೇ ಇದ್ದ. ಇಂಗ್ಲಿಷ್ ಮತ್ತು ಫ್ರೆಂಚ್ ಭಾಷೆಗಳಲ್ಲಿ ಉತ್ತಮ ಮಟ್ಟದ ಲಾವಣಿಗಳನ್ನೂ ರಾಂಡೆಲ್ಸ್ ಎಂಬ ಭಾವಗೀತೆಗಳನ್ನೂ ಬರೆದ. ೧೪೪೦ರಲ್ಲಿ ಹಣ ಕೊಟ್ಟು ಬಿಡುಗಡೆ ಹೊಂದಿ ತನ್ನ ದೇಶಕ್ಕೆ ಹಿಂತಿರುಗಿದ. ಉಳಿದ ಕಾಲವನ್ನು, ತನ್ನ ಆಸ್ಥಾನದಲ್ಲಿ ಕವಿಗಳಿಗೆ ವಿದ್ವಾಂಸರಿಗೆ ಆಶ್ರಯ ಕೊಟ್ಟು ಅವರ ನಡುವೆ ಕಳೆದ.
ಫಿಲಿಪ್ : (೧೬೭೪-೧೭೨೩)
ಹದಿಮೂರನೆಯ ಲೂಯಿಯ ಮೊಮ್ಮಗ. ತುಂಬ ಪ್ರತಿಭಾವಂತ, ಸಮರ್ಥ. ಆದರೆ ಸ್ವೇಚ್ಛಾಚಾರಿ, ವಿಷಯಲಂಪಟ. ಕೆಲವು ಕಾಲ ರಾಜಾಸ್ಥಾನದಲ್ಲೂ ಅವನಿಗೆ ಮಾನ್ಯತೆ ಇರಲಿಲ್ಲ. ಆದರೆ ಲೂಯಿ ಸಾಯುವುದಕ್ಕೆ ಮುಂಚೆ ಇವನನ್ನೇ ರಾಜಪ್ರತಿನಿಧಿಯನ್ನಾಗಿ (ರೀಜಂಟ್) ನೇಮಿಸಿದ (೧೭೧೫). ರೀಜಂಟ್ ಆದಮೇಲೆ ಅಧಿಕಾರವನ್ನೆಲ್ಲ ತನ್ನ ಹತೋಟಿಯಲ್ಲಿಟ್ಟುಕೊಂಡು ದಕ್ಷತೆಯಿಂದ ಅಂತಾರಾಷ್ಟ್ರೀಯ ವ್ಯವಹಾರದಲ್ಲಿ ಫ್ರಾನ್ಸಿನ ಪ್ರಾಮುಖ್ಯವನ್ನು ಕಾಪಾಡಿದ.
ಲೂಯಿ ಫಿಲಿಪ್, ರಾಬರ್ಟ್ : (೧೮೬೯-೧೯೨೬)
ಹುಟ್ಟಿ ಬೆಳೆದದ್ದು ಇಂಗ್ಲೆಂಡಿನಲ್ಲಿ. ವಿದ್ಯಾವಂತ. ೧೮೮೯ರಲ್ಲಿ ಭಾರತದಲ್ಲಿ ಬ್ರಿಟಿಷ್ ಸೈನ್ಯಾಧಿಕಾರಿಯಾಗಿ ಕೆಲಸ ಮಾಡಿದ. ತನ್ನ ಭೂಪರಿಶೋಧನಾನುಭವಗಳನ್ನೂ ದೇಶಾಟನದ ವಿವರಗಳನ್ನೂ ಸ್ವಾರಸ್ಯಕರವಾಗಿ ಬರೆದಿಟ್ಟಿದ್ದಾನೆ.
ಸ್ಹಾನ್, ಗ್ರೀಸಿನ ಡ್ಯೂಕ್ : (೧೮೭೪-೧೯೪೦)
ಡ್ಯೂಕ್ ಆಫ್ ಛಾರ್ಟರ್್ಸನ ಮಗ. ಮೇಲೆ ಹೇಳಿದ ಲೂಯಿ ಫಿಲಿಪ್ನ ಮರಣಾನಂತರ ಫ್ರಾನ್ಸಿನ ಸಿಂಹಾಸನಕ್ಕೆ ಜಗಳಹೂಡಿ ದೇಶಭ್ರಷ್ಟನಾಗಿಯೇ ಕಾಲಕಳೆದ. ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಲ್ಪಸಂಮರ್ದ
ವಿಸರಣ ರೇಚಕದ ತತ್ತ್ವ
ಸಹಾಯಕ ರೇಚಕ ಹೀರುವುದರಿಂದ ಪಾದರಸ ಅಥವಾ ಎಣ್ಣೆಯ ಆವಿಯ ಪ್ರವಾಹ ಒಂದು ಕೊಳವೆಯೊಳಗೆ ಏರ್ಪಡುತ್ತದೆ. ಈ ಕೊಳವೆಗೆ ಸೇರಿದ ಪಕ್ಕದ ಕೊಳವೆಯ ನಿರ್ಗಮದ್ವಾರ ಅದರೊಳಗಿನ ಅನಿಲದ ಮಾಧ್ಯಮ ಮುಕ್ತ ಪಥಕ್ಕೆ (ಮೀನ್ ಫ್ರೀ ಪಾತ್) ಸರಿಸುಮಾರಾಗಿ ಸಮವಾಗಿದ್ದರೆ ಆ ಕೊಳವೆಯಿಂದ ಅನಿಲದ ಅಣುಗಳು ಪಾದರಸದ (ಅಥವಾ ಎಣ್ಣೆಯ) ಆವಿಯೊಳಕ್ಕೆ ವಿಸರಣ ಹೊಂದುತ್ತವೆ. ಆ ಅನಿಲಗಳನ್ನು ಆವಿಯ ಪ್ರವಾಹ ಹೊತ್ತು ಹೊರಕ್ಕೆ ಬರುವಾಗ ಆವಿಯನ್ನು ಶೀತಗೊಳಿಸಿ ದ್ರವರೂಪಕ್ಕೆ ತಿರುಗಿಸಿ ಅನಿಲವನ್ನು ಸಹಾಯಕರೇಚಕದಿಂದ ಎಳೆದು ಹೊರದೂಡಲಾಗುತ್ತದೆ. ದ್ರವರೂಪಕ್ಕೆ ಬಂದ ಪಾದರಸ (ಎಣ್ಣೆ) ಮತ್ತೆ ಆವಿಯನ್ನು ಉತ್ಪಾದಿಸುವ ಸ್ಥಳಕ್ಕೆ ಹರಿಯುವಂತೆ ಮಾಡುತ್ತಾರೆ. ಪಾದರಸದ (ಎಣ್ಣೆಯ) ಅಣುಗಳು ಸ್ವಲ್ಪಮಟ್ಟಿಗೆ ಮಾತ್ರ ಪಕ್ಕದ ಕೊಳವೆಯ ಅನಿಲದೊಳಕ್ಕೆ ವಿಸರಣಗೊಳ್ಳುತ್ತವೆ.
ಅಣುರೇಚಕದ ತತ್ತ್ವ
ನಮ್ಮ ಪಕ್ಕದಲ್ಲಿ ಮೋಟಾರು ಬಂಡಿ ವೇಗವಾಗಿ ಹೋದರೆ ಅದು ಹೊತ್ತು ತಂದ ಗಾಳಿ ನಮ್ಮ ಮೇಲೆ ಬೀಸುವುದಷ್ಟೆ? ಹೀಗೆ ಚಲಿಸುವ ವಸ್ತು ಅನಿಲವನ್ನು ಎಳೆದುಕೊಂಡು ಹೋಗಬಲ್ಲುದು. ಒಂದು ಬಗೆಯ ಘರ್ಷಣದಿಂದ ಚಲಿಸುವ ವಸ್ತುವಿಗೆ ಅನಿಲ ಹತ್ತಿಕೊಂಡಿರುತ್ತದೆ. ಇದರಿಂದ ವೇಗವಾಗಿ ತಿರುಗುತ್ತಿರುವ ವಸ್ತುವಿನ ಎರಡು ಪಕ್ಕಗಳಲ್ಲಿ ಸಂಮರ್ದಭೇದವುಂಟಾಗುತ್ತದೆ. ಸಾಮಾನ್ಯ ಸಂಮರ್ದದಲ್ಲಿ ಇದೇನೂ ಗಣ್ಯವಾಗಿರುವುದಿಲ್ಲ. ಆದರೆ ಸಂಮರ್ದ ಕಡಿಮೆಯಾಗಿ ಒಂದು ಅಣು ಇನ್ನೊಂದನ್ನು ತಾಟಿಸುವಷ್ಟರಲ್ಲಿ ಕ್ರಮಿಸುವ ಸರಾಸರಿ ದೂರ (ಮೀನ್ ಫ್ರೀ ಪಾತ್) ಹೆಚ್ಚಾಗಿ ಚಲಿಸುತ್ತಿರುವ ಕಡೆಗೆ ಒಯ್ಯಲ್ಪಡುತ್ತದೆ. ಇದು ಫಲಕಾರಿಯಾಗಬೇಕಾದರೆ ಸಂಮರ್ದ ಕಡಿಮೆಯಾಗಿದ್ದು ಭ್ರಮಣವೇಗ ಹೆಚ್ಚಾಗಿರಬೇಕು. ಗೇಡೆ ಇಂಥ ರೇಚಕವನ್ನು ಮೊದಲು ನಿರ್ಮಿಸಿದ.
ಅಲ್ಪಸಂಮರ್ದಮಾಪಕಗಳು (ಲೋಪ್ರೆಷರ್ ಗೇಜ್)
ಅಲ್ಪಸಂಮರ್ದವನ್ನು ಅಳೆಯಲು ವಿಶೇಷ ಮತ್ತು ಸೂಕ್ಷ್ಮ ಉಪಕರಣಗಳು ಬೇಕು. ಇವುಗಳ ಹೆಸರು (ಆವರಣದಲ್ಲಿ ಸೂಚಿಸಿರುವ ಸಂಖ್ಯೆ ಮಿಲಿಮೀಟರಿನಲ್ಲಿ ಆಯಾ ಮಾಪಕ ಅಳೆಯಬಲ್ಲ ಸಂಮರ್ದ)-ಮ್ಯಕ್ಲಿಯಡ್ ಮಾಪಕ (10^{-5}), ಕ್ನುಡ್ಸೆನ್ ರಶ್ನಿಪುಂಜಮಾಪಕ (ರೇಡಿಯೋಮೀಟರ್) (10^{-6}), ಲ್ಯಂಗ್ಮ್ಯೂರ್ ಮತ್ತು ಡಷ್ಮನ್ರ ಮಾಪಕ (10^{-7}) ಪಿರಾನಿಯ ಮಾಪಕ (10^{-7}) ಅಯಾನೀಕರಣ ಮಾಪಕ (10^{-7}). ಇದಲ್ಲದೆ ರೇಡಿಯೋ ವಿಕಿರಣದಿಂದ ಬರುವ ರಶ್ಮಿಗಳನ್ನು ಬಳಸಿ ಅಲ್ಪಸಂಮರ್ದವನ್ನು ಅಳೆಯುವುದೂ ಪ್ರಚಾರದಲ್ಲಿ ಬಂದಿದೆ. ಅತ್ಯುಚ್ಚ ನಿರ್ವಾತ : ಎರಡನೆಯ ಮಹಾಸಮರಾನಂತರ ಅಲ್ಪಸಂಮರ್ದಗಳನ್ನು ಕನಿಷ್ಠ ಮಟ್ಟಕ್ಕಿಳಿಸುವ ಅಭ್ಯಾಸ ವಿಶೇಷವಾಗಿ ಬೆಳೆಯಿತು. ಸಂಮರ್ದ ಕಡಿಮೆಯಾದಂತೆ ಪ್ರದೇಶ ಹೆಚ್ಚು ಹೆಚ್ಚಾಗಿ ನಿರ್ವಾತಗೊಳ್ಳುವುದರಿಂದ ಈ ವಿಜ್ಞಾನದ ಶಾಖೆಯನ್ನು ಅತ್ಯುಚ್ಚ ನಿರ್ವಾತವಿಜ್ಞಾನ (ಅಲ್ಟ್ರಾ ಹೈ ವ್ಯಾಕ್ಯೂಂ) ಎಂದೇ ಹೆಸರಿಸಿದರು. ಪರಮಾಣುಗಳ ಬೀಜಗಳ ಅಧ್ಯಯನ ಮಾಡುತ್ತಿದ್ದ ಭೌತಶಾಸ್ತ್ರವಿಜ್ಞಾನಿಗಳಿಗೆ ಅತ್ಯುಚ್ಚ ನಿರ್ವಾತದ ವಿಷಯದಲ್ಲಿ ತೀವ್ರಾಸಕ್ತಿ ಮೂಡಿತು. ಇದರ ಪ್ರಕಾರ 10 ಮಿ ಮೀ ಗಿಂತ ಕಡಿಮೆಯಾಗಿರುವ ಸಂಮರ್ದಗಳನ್ನು ಪಡೆಯುವುದು, ಅವುಗಳನ್ನು ಅಳೆಯುವುದು ಮತ್ತು ಸಂಪರ್ಕ ಸೂಕ್ಷ್ಮೋಪಕರಣಗಳನ್ನು ರಚಿಸುವುದು ಎಂಬ ಸಮಸ್ಯೆಗಳು ತಲೆದೋರುವುವು. ಇಂಥ ಸೂಕ್ಷ್ಮೋಪಕರಣಗಳನ್ನು ಅತ್ಯುಚ್ಚ ನಿರ್ವಾತ ವ್ಯವಸ್ಥೆ (ಅಲ್ಟ್ರ ಹೈ ವ್ಯಾಕ್ಯೂಂ ಸಿಸ್ಟಮ್) ಎಂದು ಕರೆಯಲಾಗಿದೆ. ಅತ್ಯುಚ್ಚ ನಿರ್ವಾತ ಉಂಟುಮಾಡಬೇಕೆಂದಿರುವ ವಸ್ತುವಿನೊಳಗೆ (ವಿದ್ಯುತ್ತಿನ ಬಲ್ಬ್ ಇಂಥ ಒಂದು ವಸ್ತು) ಇರುವ ಅನಿಲದ ಸಕಲ ಅಣುಗಳನ್ನು ಹೊರತೆಗೆಯಬೇಕು. ಆಗ ಆ ಪ್ರದೇಶದ ಸಂಮರ್ದ ಇಳಿಯುವುದು. ಎಲ್ಲಿಯವರೆಗೆ ಇದು ಸಾಧ್ಯವಾದೀತು? ವಸ್ತುವಿನ ರಚನೆಯ ವೈಶಿಷ್ಟ್ಯದಿಂದ; ಹೊರವಾತಾವರಣದಿಂದ ಅಣುಗಳು ವಸ್ತುವಿನ ಗೋಡೆಗಳ ಮೂಲಕ ಒಳಗೆ ಒಸರುವುದರಿಂದ; ವಸ್ತುವಿನೊಳಗೆ ರಾಸಾಯನಿಕ ಕ್ರಿಯೆಯಿಂದ-ವಸ್ತುವಿನೊಳಗೆ ಉದ್ಭವಿಸುವ ಅನಿಲಾಣುಗಳನ್ನೂ ಪರಿಶೀಲನೆಗೆ ತೆಗೆದುಕೊಳ್ಳಲೇಬೇಕು. ಆದ್ದರಿಂದ ಯಾವುದೇ ಉಪಕರಣದಿಂದ ಪಡೆದ ಅತ್ಯುಚ್ಚ ನಿರ್ವಾತ ಎನ್ನುವುದು ಆ ವಸ್ತುವಿನೊಳಗೆ ಉದ್ಭವಿಸುವ ಅನಿಲಾಣುಗಳಿಗೂ ಹೊರತೆಗೆದ ಅನಿಲಾಣುಗಳಿಗೂ ನಡುವೆ ಏರ್ಪಟ್ಟ ಸಮತೋಲಸ್ಥಿತಿ. ಹೀಗೆ ಒಳಗೆ ಉದ್ಭವಿಸುವ ಅನಿಲಾಣುಗಳ ಸಂಖ್ಯೆಯನ್ನು ಅತಿಕನಿಷ್ಠ ಬೆಲೆಗೆ ಇಳಿಸುವುದೇ ಇಂಥ ಪ್ರಯೋಗದಲ್ಲಿ ಬಲು ಮುಖ್ಯ ಮತ್ತು ಜಟಿಲ ಸಮಸ್ಯೆ. ಈಚೆಗೆ (1966) ವಾಂಡರ್ಸ್ಲೈಸ್ ಎಂಬಾತ ಜನರಲ್ ಎಲೆಕ್ಟ್ರಿಕ್ ಸಂಶೋಧನಾಗಾರದಲ್ಲಿ ಮಿಮೀ ನಿರ್ವಾತ ಸಂಮರ್ದ ಪಡೆದಿದ್ದಾನೆ (ಕೋಣೆ ಉಷ್ಣತೆಯಲ್ಲಿ). ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ವಿಜ್ಞಾನ ವರ್ಗ:ಭೌತಶಾಸ್ತ್ರ
ಆಂಡ್ರ್ಯೂ ಸ್ಟ್ರೌಸ್‌
ಆಂಡ್ರ್ಯೂ ಜಾನ್‌ ಸ್ಟ್ರೌಸ್‌, MBE (ಜನನ: 1977ರ ಮಾರ್ಚ್‌ 2ರಂದು) ಓರ್ವ ಇಂಗ್ಲಿಷ್‌ ಕ್ರಿಕೆಟಿಗನಾಗಿದ್ದು, ಈತ ಮಿಡ್ಲ್‌ಸೆಕ್ಸ್‌‌ ಕೌಂಟಿ ಕ್ರಿಕೆಟ್‌‌ ಕ್ಲಬ್‌‌‌ಗಾಗಿ ಕೌಂಟಿ ಕ್ರಿಕೆಟ್‌‌ ಆಡುತ್ತಾನೆ ಮತ್ತು ಇವನು ಇಂಗ್ಲೆಂಡ್‌ ಕ್ರಿಕೆಟ್‌‌ ತಂಡದ ನಾಯಕನಾಗಿದ್ದಾನೆ. ಎಡಗೈನಲ್ಲಿ ಸರಾಗವಾಗಿ ಆಡುವ ಓರ್ವ ಆರಂಭಿಕ ಬ್ಯಾಟುಗಾರನಾಗಿರುವ ಸ್ಟ್ರೌಸ್‌, ಬ್ಯಾಕ್‌ ಫೂಟ್ ಆಚೆಗೆ ಓಟವನ್ನು ಗಳಿಸುವ ಕಡೆಗೆ ಹೆಚ್ಚು ಒತ್ತಾಸೆ ನೀಡುತ್ತಾನೆ ಮತ್ತು ಬಹುತೇಕವಾಗಿ ಕಟ್‌‌ ಹಾಗೂ ಪುಲ್‌ ಹೊಡೆತಗಳನ್ನು ಆಡುತ್ತಾನೆ. ಸ್ಲಿಪ್‌‌ ಅಥವಾ ಕವರ್ಸ್‌‌‌ನಲ್ಲಿನ ತನ್ನ ಕ್ಷೇತ್ರರಕ್ಷಣಾ ಸಾಮರ್ಥ್ಯಕ್ಕೆ ಸಂಬಂಧಿಸಿದಂತೆಯೂ ಸ್ಟ್ರೌಸ್‌ ಹೆಸರುವಾಸಿಯಾಗಿದ್ದಾನೆ. 1998ರಲ್ಲಿ ಈತ ಪ್ರಥಮ-ದರ್ಜೆ ಕ್ರಿಕೆಟ್‌ಗೆ ಪಾದಾರ್ಪಣೆ ಮಾಡಿದ, ಮತ್ತು 2003ರಲ್ಲಿ ಶ್ರೀಲಂಕಾದಲ್ಲಿ ಏಕದಿನದ ಅಂತರರಾಷ್ಟ್ರೀಯ (ODI) ಕ್ರಿಕೆಟ್‌ಗೆ ಪಾದಾರ್ಪಣೆ ಮಾಡಿದ. 2004ರಲ್ಲಿ ನ್ಯೂಜಿಲೆಂಡ್‌ ತಂಡದ ವಿರುದ್ಧ ಲಾರ್ಡ್ಸ್‌‌ನಲ್ಲಿ ನಡೆದ ಪಂದ್ಯದಲ್ಲಿ, ಗಾಯಗೊಂಡಿದ್ದ ಮೈಕೇಲ್‌ ವೌಘನ್‌‌‌ಗೆ ಬದಲಿಯಾಗಿ ಟೆಸ್ಟ್‌ ಪಂದ್ಯ ಪಾದಾರ್ಪಣೆ ಮಾಡಿದ ಈತ, ಕ್ಷಿಪ್ರವಾಗಿ ಪ್ರಸಿದ್ಧಿಗೆ ಏರಿದ. ಇಂಗ್ಲೆಂಡ್‌ ತಂಡದ ವಿಜಯವೊಂದರಲ್ಲಿ 112 ಮತ್ತು 83 (ರನೌಟ್‌) ರನ್‌ ಗಳಿಕೆಗಳನ್ನು ದಾಖಲಿಸುವುದರೊಂದಿಗೆ, ಮತ್ತು ಪಂದ್ಯದ ಪುರುಷ ಪ್ರಶಸ್ತಿಯನ್ನು ದಕ್ಕಿಸಿಕೊಳ್ಳುವುದರೊಂದಿಗೆ, ತನ್ನ ಪಾದಾರ್ಪಣೆಯ ಪಂದ್ಯದಲ್ಲಿಯೇ ಲಾರ್ಡ್ಸ್‌ನಲ್ಲಿ ಶತಕವೊಂದನ್ನು ಗಳಿಸಿದ ಏಕೈಕ ನಾಲ್ಕನೇ ಬ್ಯಾಟುಗಾರ ಎನಿಸಿಕೊಂಡ ಹಾಗೂ ತನ್ನ ಪಾದಾರ್ಪಣೆಯ ಪಂದ್ಯದ ಎರಡೂ ಇನ್ನಿಂಗ್ಸ್‌ನಲ್ಲಿ ಶತಕಗಳನ್ನು ಗಳಿಸುವಲ್ಲಿನ ಮೊದಲ ಇಂಗ್ಲಿಷ್‌ನವನು ಎಂದು ಕರೆಸಿಕೊಳ್ಳುವುದಕ್ಕೆ ಅವನು ತೀರಾ ಸನಿಹಕ್ಕೆ ಬಂದಿದ್ದ. 2004ರ ಡಿಸೆಂಬರ್‌ನಲ್ಲಿ ದಕ್ಷಿಣ ಆಫ್ರಿಕಾದ ಪೋರ್ಟ್‌ ಎಲಿಜಬತ್‌‌‌ನಲ್ಲಿ ಆಡಿದ ತನ್ನ ಮೊದಲ ಸಾಗರೋತ್ತರ ಟೆಸ್ಟ್‌ ಪಂದ್ಯದ ಸಂದರ್ಭದಲ್ಲಿ, ಸ್ಟ್ರೌಸ್‌ ಮತ್ತೊಮ್ಮೆ ಹತ್ತಿರ-ಹತ್ತಿರ ಎರಡು ಶತಕಗಳನ್ನು (126 ಮತ್ತು 94 ಔಟಾಗದೆ) ಗಳಿಸಿದ ಹಾಗೂ ಪಂದ್ಯದ ಪುರುಷ ಎಂಬುದಾಗಿ ಹೆಸರಿಸಲ್ಪಟ್ಟ. 2007ರ ಅವಧಿಯಲ್ಲಿ ಸ್ಟ್ರೌಸ್‌ ಫಾರಂನಲ್ಲಿ ಕುಸಿತವನ್ನು ಅನುಭವಿಸಬೇಕಾಗಿ ಬಂತು. ಇದರ ಪರಿಣಾಮವಾಗಿ, ಶ್ರೀಲಂಕಾದ ಪ್ರವಾಸಕ್ಕೆ ಹೊರಟಿದ್ದ ಇಂಗ್ಲೆಂಡ್‌ನ ಟೆಸ್ಟ್‌‌ ತಂಡದಿಂದ ಅವನನ್ನು ಬಿಡಲಾಯಿತು ಹಾಗೂ ಅವನು ಕ್ರಿಕೆಟ್‌ನಿಂದ ಕೊಂಚ ವಿರಾಮವನ್ನು ತೆಗೆದುಕೊಳ್ಳುತ್ತಿದ್ದಾನೆ ಎಂದು ಪ್ರಕಟಿಸಲಾಯಿತು‌‌. ಇಂಗ್ಲೆಂಡ್‌ ಕೈಗೊಂಡ ಪ್ರವಾಸವು ಒಂದು ಕಳಪೆ ಪ್ರವಾಸವಾಗಿ ಹೊರಹೊಮ್ಮಿದ ನಂತರ, 2008ರ ನ್ಯೂಜಿಲೆಂಡ್‌ ಪ್ರವಾಸಕ್ಕಾಗಿ ಸ್ಟ್ರೌಸ್‌ನನ್ನು ತಂಡದೊಳಗೆ ಮತ್ತೆ ಕರೆಯಲಾಯಿತು. ಇದರ ಸದುಪಯೋಗವನ್ನು ಪಡೆದುಕೊಂಡು ತನ್ನನ್ನು ಮತ್ತೊಮ್ಮೆ ತಂಡದಲ್ಲಿ ನೆಲೆಗೊಳಿಸಿಕೊಂಡ ಸ್ಟ್ರೌಸ್‌, ಆ ಸರಣಿಯ ಮೂರನೇ ಮತ್ತು ಅಂತಿಮ ಟೆಸ್ಟ್‌ನಲ್ಲಿ ತನ್ನ ವೃತ್ತಿಜೀವನದ ಒಂದು ಅತ್ಯುತ್ತಮ ಸಾಧನೆ ಎನ್ನಬಹುದಾದ 177 ಓಟಗಳನ್ನು ಗಳಿಸಿದ ಹಾಗೂ 2008ರಲ್ಲಿಯೇ ಮತ್ತೆ ಮೂರು ಶತಕಗಳನ್ನು ದಾಖಲಿಸಿದ. 2006ರಲ್ಲಿ ಇಂಗ್ಲೆಂಡ್‌ ನಾಯಕನಾಗಿ ಮೈಕೇಲ್‌ ವೌಘನ್‌‌‌ಗೆ ಬದಲಿಯಾಗಿ ನೇಮಿಸಲ್ಪಟ್ಟಿದ್ದ ಸ್ಟ್ರೌಸ್‌ನನ್ನು, ಕೆವಿನ್‌ ಪೀಟರ್‌ಸನ್‌‌‌‌ನ ರಾಜೀನಾಮೆಯನ್ನು ಅನುಸರಿಸಿಕೊಂಡು 2008/09ರ ವೆಸ್ಟ್‌ ಇಂಡೀಸ್‌ ಪ್ರವಾಸಕ್ಕಾಗಿ ಒಂದು ಕಾಯಮ್ಮಾದ ಆಧಾರದ ಮೇಲೆ ನೇಮಿಸಲಾಯಿತು. ಮೂರು ಶತಕಗಳನ್ನು ದಾಖಲಿಸಿದ ಆತ, 2009ಕ್ಕೂ ಮುಂದುವರಿಯುವಂತೆ ತನ್ನ ನಾಯಕತ್ವವನ್ನು ಉಳಿಸಿಕೊಂಡ. 2009ರ ಆಷಸ್‌ ಸರಣಿಯಲ್ಲಿ ಇಂಗ್ಲೆಂಡ್‌ ತಂಡದ ನಾಯಕತ್ವ ವಹಿಸಿ 2–1ರ ವಿಜಯವನ್ನು ದಾಖಲಿಸಿದ ಸ್ಟ್ರೌಸ್‌, ಈ ಸರಣಿಯಲ್ಲಿ ಒಟ್ಟಾರೆಯಾಗಿ 474 ಓಟಗಳನ್ನು ಗಳಿಸಿದ. ಇದು ಎರಡೂ ತಂಡಗಳ ಪೈಕಿಯ ಬೇರಾವುದೇ ಆಟಗಾರನಿಗಿಂತ ಹೆಚ್ಚಿನ ಗಳಿಕೆಯಾಗಿತ್ತು. 75 ವರ್ಷಗಳ ಅವಧಿಯಲ್ಲಿ ಲಾರ್ಡ್ಸ್‌ ಮೈದಾನದಲ್ಲಿ ನಡೆದ ಆಷಸ್‌ ಟೆಸ್ಟ್‌ ಪಂದ್ಯವೊಂದರಲ್ಲಿ ಇಂಗ್ಲೆಂಡ್‌ ತಂಡವು ದಾಖಲಿಸಿದ ಮೊದಲ ವಿಜಯದಲ್ಲಿನ 161 ಓಟಗಳೂ ಇದರಲ್ಲಿ ಸೇರಿದ್ದವು.
ವೈಯಕ್ತಿಕ ಜೀವನ
ದಕ್ಷಿಣ ಆಫ್ರಿಕಾದಲ್ಲಿ ಜನಿಸಿದ ಸ್ಟ್ರೌಸ್‌, ತನಗೆ ಆರು ವರ್ಷ ವಯಸ್ಸಾಗಿದ್ದಾಗ ಇಂಗ್ಲೆಂಡ್‌ಗೆ ತೆರಳಿದ. ಆಸ್ಟ್ರೇಲಿಯಾದಲ್ಲಿ ಮೆಲ್ಬೋರ್ನ್‌‌‌‌‌ನಲ್ಲಿನ ಕೌಲ್‌ಫೀಲ್ಡ್‌ ಗ್ರಾಮರ್‌ ಶಾಲೆ‌ಗಾಗಿ ಮೊದಲು ಕ್ರಿಕೆಟ್‌ ಆಡುತ್ತಿದ್ದ ಸ್ಟ್ರೌಸ್‌, ಇಂಗ್ಲೆಂಡ್‌ಗೆ ಮರಳಿದ ಹಾಗೂ ಕ್ಯಾಲ್ಡಿಕಾಟ್‌ ಶಾಲೆ‌, ರಾಡ್ಲೆ ಕಾಲೇಜುಗಳಲ್ಲಿ ಶಿಕ್ಷಣವನ್ನು ಪಡೆದ; ಮತ್ತು 1995 ಹಾಗೂ 1998ರ ನಡುವೆ ಡರ್ಹ್ಯಾಂ ವಿಶ್ವವಿದ್ಯಾಲಯದ ಹ್ಯಾಟ್‌ಫೀಲ್ಡ್‌ ಕಾಲೇಜಿನಲ್ಲಿಯೂ ಅವನು ಶಿಕ್ಷಣವನ್ನು ಪಡೆದ. ಇಲ್ಲಿ ಆತ ಅರ್ಥಶಾಸ್ತ್ರವನ್ನು ಅಧ್ಯಯನ ಮಾಡಿದ ಹಾಗೂ 2.1ರ ಶ್ರೇಯಾಂಕವನ್ನು ಸಾಧಿಸಿದ. 2003ರ ಅಕ್ಟೋಬರ್‌ನಲ್ಲಿ ಅವನು ಆಸ್ಟ್ರೇಲಿಯಾದ ನಟಿ ರುಥ್‌ ಮೆಕ್‌ಡೊನಾಲ್ಡ್‌ಳನ್ನು ಮದುವೆಯಾದ. ಈಗ ಅವರು ತಮ್ಮ ಗಂಡುಮಕ್ಕಳಾದ ಸ್ಯಾಮ್‌ (ಜನನ: 2005ರ ಡಿಸೆಂಬರ್‌‌ 4) ಮತ್ತು ಲ್ಯೂಕಾ (2008ರ ಜುಲೈ 14) ಜೊತೆಯಲ್ಲಿ ಮಾರ್ಲೋದಲ್ಲಿ ವಾಸಿಸುತ್ತಿದ್ದಾರೆ. ಅಂಧರ ಕ್ರಿಕೆಟ್‌ಗೆ ಧನಸಹಾಯ ಮಾಡುವಲ್ಲಿ ನೆರವಾಗುವ ಒಂದು ದತ್ತಿ ಸಂಸ್ಥೆಯಾದ ಪ್ರೈಮರಿ ಕ್ಲಬ್‌ ಜೂನಿಯರ್ಸ್‌‌ನ ಅಧ್ಯಕ್ಷನಾಗಿಯೂ ಸ್ಟ್ರೌಸ್‌ ಕಾರ್ಯನಿರ್ವಹಿಸಿದ್ದಾನೆ. ಈ ನಿಟ್ಟಿನಲ್ಲಿ ನೆರವಾಗಲು ಅವನು ಅಂಧರ ಆಟವೊಂದರಲ್ಲಿ ಭಾಗವಹಿಸಿ, ಕಣ್ಣಿಗೆ ಪಟ್ಟಿಯನ್ನು ಕಟ್ಟಿಕೊಂಡು ಆಟವಾಡಿದ ಹಾಗೂ ತನಗೆ ಎಸೆಯಲಾದ ಎರಡನೇ ಚೆಂಡಿನಲ್ಲಿಯೇ ಔಟಾದ. ಅವನಿಗಿರುವ ಅಡ್ಡಹೆಸರುಗಳು ವೈವಿಧ್ಯಮಯವಾಗಿವೆ. ನಿರೀಕ್ಷಿಸಬಹುದಾದ ಅಡ್ಡಹೆಸರುಗಳಾದ ಸ್ಟ್ರೌಸಿ, ಲೆವಿ ಮತ್ತು ಜೊಹಾನ್‌‌ ಇವುಗಳಿಂದ ಮೊದಲ್ಗೊಂಡು, ಹೆಚ್ಚು ಅಸ್ಪಷ್ಟವಾಗಿರುವ ಲಾರ್ಡ್‌ ಬ್ರಾಕೆಟ್‌ , ಮಾರೇಮ್ಯಾನ್‌ , ದಿ ಜನರಲ್‌ , ಜಾಸರ್‌ ಮತ್ತು ಮಪೆಟ್‌ ಎಂಬ ಹೆಸರುಗಳವರೆಗೆ ಇವುಗಳ ವ್ಯಾಪ್ತಿಯಿದೆ ಎನ್ನಬಹುದು.
ಸ್ವದೇಶಿ ವೃತ್ತಿ ಜೀವನ
1996ರಿಂದಲೂ ಡರ್ಹ್ಯಾಂ ವಿಶ್ವವಿದ್ಯಾಲಯ ಕ್ರಿಕೆಟ್‌‌ ತಂಡಕ್ಕಾಗಿ ಮತ್ತು ಮಿಡ್ಲ್‌ಸೆಕ್ಸ್‌‌‌‌ನ ಎರಡನೇ XI ತಂಡಕ್ಕಾಗಿ ಆಟವಾಡಿದ್ದ ಸ್ಟ್ರೌಸ್‌, 1998ರಲ್ಲಿ ಮಿಡ್ಲ್‌ಸೆಕ್ಸ್‌‌ನ ಮೊದಲ XI ತಂಡಕ್ಕೆ ಪಾದಾರ್ಪಣೆ ಮಾಡಿದ ಹಾಗೂ ತನ್ನ ಪ್ರಥಮ-ದರ್ಜೆ ಕ್ರಿಕೆಟ್‌ನ ಪ್ರಪ್ರಥಮ ಇನ್ನಿಂಗ್ಸ್‌‌ನಲ್ಲಿ 83 ಓಟಗಳನ್ನು ಗಳಿಸಿದ‌. ಇಷ್ಟೆಲ್ಲಾ ಸಾಧನೆಯ ಹೊರತಾಗಿಯೂ, ಆತ ಒಂದು ಆಡಂಬರವಿಲ್ಲದ ಆರಂಭವನ್ನು ದಾಖಲಿಸಿದ: ತನ್ನ ಮೊದಲ ಎರಡು ಪ್ರಥಮ-ದರ್ಜೆ ಋತುಗಳಲ್ಲಿ 24 ಮತ್ತು 30.5ನಷ್ಟು ಸರಾಸರಿ ಗಳಿಕೆಯನ್ನು ಅವನು ದಾಖಲಿಸಿದ ಹಾಗೂ ತನ್ನ ಪಾದಾರ್ಪಣೆಯ ಎರಡು ವರ್ಷಗಳ ನಂತರ, ಔಟಾಗದೆ 111 ಓಟಗಳನ್ನು ಗಳಿಸಿದ ಒಂದು ಇನ್ನಿಂಗ್ಸ್‌ನ ತನಕ ಅವನು ತನ್ನ ಪ್ರಥಮ-ದರ್ಜೆ ಕ್ರಿಕೆಟ್‌ನ ಪ್ರಪ್ರಥಮ ಶತಕವನ್ನು ಗಳಿಸಲಿಲ್ಲ. ಅದಾದ ನಂತರ, ಸ್ಟ್ರೌಸ್‌ನ ರನ್‌ ಶೇಖರಣೆಯು ಕ್ಷಿಪ್ರವಾಗಿ ಏರಿತು: 2001, 2002 ಮತ್ತು 2003ರಲ್ಲಿ ಕ್ರಮವಾಗಿ 45 ಓಟಗಳ ಒಂದು ಸರಾಸರಿಯಲ್ಲಿದ್ದ 1211 ಓಟಗಳು, 48ರ ಸರಾಸರಿಯಲ್ಲಿದ್ದ 1202 ಓಟಗಳು ಹಾಗೂ 51ರ ಸರಾಸರಿಯಲ್ಲಿದ್ದ 1529 ಓಟಗಳು ಅವನ ಹೆಸರಲ್ಲಿ ದಾಖಲಾದವು. ಆಂಗಸ್‌ ಫ್ರೇಸರ್‌‌ನ ನಿವೃತ್ತಿಯನ್ನು ಅನುಸರಿಸಿ 2002ರಲ್ಲಿ ಸ್ಟ್ರೌಸ್‌ನನ್ನು ಮಿಡ್ಲ್‌ಸೆಕ್ಸ್‌‌‌‌ನ ನಾಯಕನಾಗಿ ನೇಮಿಸಲಾಯಿತು. ಈ ಸ್ಥಾನವನ್ನು ಆತ 2004ರ ಋತುವಿನ ಅಂತ್ಯದವರೆಗೂ ಉಳಿಸಿಕೊಂಡ.
ತಂಡದಿಂದ ಬಿಟ್ಟುಬಿಡುವಿಕೆ ಮತ್ತು ನ್ಯೂಜಿಲೆಂಡ್‌ನಲ್ಲಿ ಪುನಃಸ್ಥಾಪನೆ
ಆಟದಲ್ಲಿ ಸ್ಟ್ರೌಸ್ ಹೊರಹೊಮ್ಮಿಸಿದ ಕಳಪೆ ಪ್ರದರ್ಶನವು 2007ರ ವರ್ಷದಲ್ಲಿಯೂ ಮುಂದುವರಿಯಿತು. ಈ ಸಂದರ್ಭದಲ್ಲಿ ಅವನ ರನ್‌-ಸರಾಸರಿಯು 27ರಷ್ಟು ಕೆಳಕ್ಕೆ ಇಳಿಯಿತು ಹಾಗೂ 96ರಷ್ಟಿದ್ದ ಒಂದು ಉನ್ನತ ಸ್ಕೋರನ್ನಷ್ಟೇ ಗಳಿಸಲು ಸಮರ್ಥನಾದ ಅವನು ಶತಕವೊಂದನ್ನು ದಾಖಲಿಸುವಲ್ಲಿ ವಿಫಲನಾದ. ಭಾರತ ಮತ್ತು ವೆಸ್ಟ್‌ ಇಂಡೀಸ್‌ ತಂಡಗಳ ವಿರುದ್ಧದ ಟೆಸ್ಟ್‌ ಪಂದ್ಯಗಳಲ್ಲಿ ಅವನು ಆಡುವುದನ್ನು ಮುಂದುವರಿಸಿದನಾದರೂ, ODI ಪಂದ್ಯಗಳಿಂದ ಅವನನ್ನು ಕೈಬಿಡಲಾಯಿತು. 2007ರ ಅಂತ್ಯದಲ್ಲಿ, ಶ್ರೀಲಂಕಾದ ಪ್ರವಾಸಕ್ಕೆ ಹೊರಟಿದ್ದ ಟೆಸ್ಟ್‌‌ ತಂಡದಲ್ಲಿ ಸ್ಟ್ರೌಸ್‌ ಹೆಸರನ್ನು ಸೇರಿಸಿರಲಿಲ್ಲ. ಆರಂಭಿಕ ಬ್ಯಾಟುಗಾರನಾಗಿ ಅವನ ಸ್ಥಾನದಲ್ಲಿ ಆಡಲು ಮೈಕೇಲ್‌ ವೌಘನ್‌‌ನ್ನು ಆರಿಸಲಾಯಿತು. ತಾನು ಕ್ರಿಕೆಟ್‌‌ನಿಂದ ಒಂದು ವಿರಾಮವನ್ನು ತೆಗೆದುಕೊಳ್ಳಲು ಹೊರಟಿರುವುದಾಗಿ ಸ್ಟ್ರೌಸ್‌ ಆಗ ಪ್ರಕಟಿಸಿದ. ನಂತರದಲ್ಲಿ ಈ ಕುರಿತು ಅವನು ಮಾತನಾಡುತ್ತಾ, "ಅದೊಂದು ಸುದೀರ್ಘವಾದ, ಆಯಾಸಕರವಾದ ಮತ್ತು ಅತೀವವಾಗಿ ಆಶಾಭಂಗಗೊಳಿಸುವ 12 ತಿಂಗಳುಗಳ ಅವಧಿಯಾಗಿತ್ತು" ಎಂಬುದಾಗಿ ವರ್ಣಿಸಿದ. ಆದಾಗ್ಯೂ, ಒಂದು ವೇಳೆ ಅವನು ಹಾಗೆ ಬಯಸಿದ್ದೇ ಆದಲ್ಲಿ, ಮೀಸಲು ತಂಡದ ಭಾಗವಾಗಿ ಭಾರತಕ್ಕೆ ಪ್ರಯಾಣ ಮಾಡಲು ಅವನಿಗೆ ಸಾಧ್ಯವಿತ್ತು. ಚಳಿಗಾಲದ ಅವಧಿಗೆ ನಿಗದಿಪಡಿಸಲಾಗಿದ್ದ ಇಂಗ್ಲೆಂಡ್‌ ತಂಡದ ಕ್ರಿಕೆಟ್‌ ಕಾರ್ಯಸೂಚಿಯಿಂದ ಸ್ಟ್ರೌಸ್‌ನನ್ನು ಈ ರೀತಿ ಕೈಬಿಡಲಾಯಿತು. ನ್ಯೂಜಿಲೆಂಡ್‌ ಪ್ರವಾಸಕ್ಕೆ ಮೀಸಲಾದ ಟೆಸ್ಟ್‌‌ ತಂಡಕ್ಕೆ ಅವನು ಹಿಂದಿರುಗಿದನಾದರೂ, ಮೊದಲ ಪೂರ್ವಸಿದ್ಧತಾ ಪಂದ್ಯದಲ್ಲಿ ಕೇವಲ ನಾಲ್ಕು ಓಟಗಳನ್ನು ಅವನು ಗಳಿಸಿದ ಮತ್ತು 'ಹಿಟ್‌ ವಿಕೆಟ್‌ಗೆ' ಈಡಾದ. ಈ ಹೊತ್ತಿಗೆ ಅವನು ಆಡಿದ್ದ 25ಕ್ಕೂ ಹೆಚ್ಚಿನ ಟೆಸ್ಟ್‌‌ ಇನ್ನಿಂಗ್ಸ್‌ಗಳಲ್ಲಿ ಒಂದು ಶತಕವು ಹೊರಹೊಮ್ಮಿರದಿದ್ದರೂ, ಎರಡನೇ ಪೂರ್ವಸಿದ್ಧತಾ ಪಂದ್ಯದಲ್ಲಿ ಆಟವಾಡಲು ಒವಾಯಿಸ್‌ ಷಾನನ್ನು ಮೀರಿಸಿ (ಈತ ಅದೇ ಪೂರ್ವಸಿದ್ಧತಾ ಪಂದ್ಯದಲ್ಲಿ 96 ಓಟಗಳನ್ನು ಗಳಿಸಿದ) ಸ್ಟ್ರೌಸ್‌ ಆಯ್ಕೆಯಾದ; ನ್ಯೂಜಿಲೆಂಡ್‌ ವಿರುದ್ಧದ ಮೊದಲ ಪಂದ್ಯಕ್ಕೆ ಮೀಸಲಾದ ಟೆಸ್ಟ್‌‌ ತಂಡದಲ್ಲಿ ಅವನಿಗೊಂದು ಸ್ಥಳವಿರುತ್ತದೆ ಎಂಬ ಊಹನವನ್ನು ಇದು ಕಾರ್ಯೋನ್ಮುಖಗೊಳಿಸಿತು. ಆದಾಗ್ಯೂ, ಬ್ಯಾಟುಗಾರಿಕೆಯ ಕ್ರಮಾಂಕದಲ್ಲಿನ ಮೂರನೇ ಅನುಕ್ರಮದಲ್ಲಿ ಸ್ಟ್ರೌಸ್‌ನನ್ನು ಇರಿಸಲಾಯಿತು. ಇದರಿಂದಾಗಿ ವೌಘನ್‌ ಮತ್ತು ಕುಕ್‌ ಶ್ರೀಲಂಕಾದಲ್ಲಿ ಮಾಡಿದಂತೆಯೇ ಪಂದ್ಯದ ಆರಂಭಿಕ ಬ್ಯಾಟುಗಾರಿಕೆಯನ್ನು ಮಾಡಬೇಕಾಗಿ ಬಂತು. ಮೊದಲ ಇನ್ನಿಂಗ್ಸ್‌ನಲ್ಲಿ ಅವನ ಬ್ಯಾಟುಗಾರಿಕೆಯು ಕಳಪೆಯಾಗಿತ್ತು, ಮತ್ತು ಅವನು 5 ಓಟಗಳಿಗೆ ಔಟಾದ. ಆದಾಗ್ಯೂ, ಎರಡನೇ ಇನ್ನಿಂಗ್ಸ್‌‌ನಲ್ಲಿ ಅವನು ಆರಂಭಗಾರನ ಸ್ಥಾನಕ್ಕೆ ಹಿಂದಿರುಗಿದ ಹಾಗೂ ಇಯಾನ್‌ ಬೆಲ್ ಜೊತೆಯಲ್ಲಿ ಸೇರಿಕೊಂಡು 104* ಓಟಗಳನ್ನು ಗಳಿಸಿದ. ಮೊದಲ ಎರಡು ಪಂದ್ಯಗಳಲ್ಲಿಯೂ ಸ್ಟ್ರೌಸ್‌ ತನ್ನ ಕಳಪೆಯಾಟವನ್ನು ಮುಂದುವರಿಸಿದ, ಮತ್ತು ಮೂರನೇ ಪಂದ್ಯದ ಮೊದಲ ಇನ್ನಿಂಗ್ಸ್‌ನಲ್ಲಿ ಓಟವನ್ನು ಗಳಿಸದೆಯೇ ಅವನು ಔಟಾದ. ಆದಾಗ್ಯೂ, ಎರಡನೇ ಇನ್ನಿಂಗ್ಸ್‌‌ನಲ್ಲಿ 226 ಎಸೆತಗಳಿಂದ ಒಂದು ಶತಕವನ್ನು ಅವನು ಗಳಿಸಿದ. ಇದು ಅವನ ಅತಿ ನಿಧಾನದ ಆದರೆ 2006ರ ಆಗಸ್ಟ್‌ನಿಂದಾರಭ್ಯ ಹೊರಹೊಮ್ಮಿದ ಮೊದಲ ಶತಕವಾಗಿತ್ತು. ಈ ಶತಕದ ನೆರವಿನೊಂದಿಗೆ ಅವನು ದಾಖಲಿಸಿದ 177 ಓಟಗಳು ಟೆಸ್ಟ್‌‌ ಕ್ರಿಕೆಟ್‌‌ನಲ್ಲಿನ ಅವನ ಅತಿಹೆಚ್ಚಿನ ಸ್ಕೋರು ಎನಿಸಿಕೊಂಡಿತು. ಸ್ಟ್ರೌಸ್‌ ತನ್ನ ಉತ್ಸಾಹವನ್ನು ಮತ್ತೆ-ಕಂಡುಕೊಳ್ಳುವಲ್ಲಿ ಈ ಇನ್ನಿಂಗ್ಸ್‌ ನೆರವಾಗುವಂತೆ ತೋರಿತು. ಏಕೆಂದರೆ, ಇದನ್ನು ಅನುಸರಿಸಿಕೊಂಡು ಬಂದ ಇಂಗ್ಲಿಷ್‌ ಸ್ವದೇಶಿ ಕ್ರಿಕೆಟ್‌ ಋತುವಿನ ಮೊದಲ ಭಾಗದಲ್ಲಿ ಅವನು ಮಿಡ್ಲ್‌ಸೆಕ್ಸ್‌‌ಗಾಗಿ ಸಮೃದ್ಧವಾಗಿ ಓಟಗಳನ್ನು ಗಳಿಸಿದ. ಸ್ವದೇಶಿ ಏಕದಿನ ಪಂದ್ಯವೊಂದರಲ್ಲಿ ಸರ್ರೆ ವಿರುದ್ಧ ಆಡುವಾಗ ಆತ 130 ಚೆಂಡುಗಳನ್ನು ಎದುರಿಸಿ 163 ಓಟಗಳನ್ನು ಅಪ್ಪಳಿಸಿ ಹೊಡೆದದ್ದು ಇದಕ್ಕೆ ಪುಷ್ಟಿನೀಡುವಂತಿತ್ತು.
ಇಂಗ್ಲೆಂಡ್‌ ತಂಡವು ಕೈಗೊಂಡ ನ್ಯೂಜಿಲೆಂಡ್‌ ಮತ್ತು ದಕ್ಷಿಣ ಆಫ್ರಿಕಾ ಪ್ರವಾಸ
ಆತ 177 ಓಟಗಳನ್ನು ಪೇರಿಸಿದ ನಂತರ, ಅದೇ ಎದುರಾಳಿಯ ವಿರುದ್ಧ ಆಯೋಜಿಸಲಾದ ಸರಣಿಗೆ ಸಂಬಂಧಿಸಿದಂತೆ ತಂಡದಲ್ಲಿ ಸ್ಟ್ರೌಸ್‌ನ ಸ್ಥಳವು ಖಾತರಿಪಡಿಸಲ್ಪಟ್ಟಿತು. ಏಕದಿನದ ಅಂತರರಾಷ್ಟ್ರೀಯ ಪಂದ್ಯಗಳ ತಂಡಕ್ಕೆ ಇನ್ನೂ ಉಪೇಕ್ಷಿಸಲ್ಪಟ್ಟಿದ್ದ ಅವನಿಗೆ, ಅಲಾಸ್ಟೇರ್‌‌ ಕುಕ್‌ ಜೊತೆಗೆ ಟೆಸ್ಟ್‌‌ ಆರಂಭಗಾರನಾಗಿ ಆಡುವ ಅವನ ಸ್ಥಾನವನ್ನು ಮರಳಿ ನೀಡಲಾಯಿತು. ಈ ಕ್ರಮದಿಂದಾಗಿ ಮೈಕೇಲ್‌ ವೌಘನ್‌ ಮತ್ತೊಮ್ಮೆ ಮೂರನೇ ಕ್ರಮಾಂಕಕ್ಕೆ ಹಿಂದಿರುಗಬೇಕಾಗಿ ಬಂತು. ಲಾರ್ಡ್ಸ್‌ನಲ್ಲಿ ನಡೆದ, ಮಳೆಯ ಪ್ರಭಾವಕ್ಕೊಳಗಾದ ಮೊದಲ ಪಂದ್ಯದಲ್ಲಿ, ತನ್ನ ಆಟದ ಸ್ಥಿತಿಯನ್ನು ನಿಧಾನವಾಗಿ ಕಾಯ್ದುಕೊಂಡು ಹೋದ ಅವನು ಏಕಪ್ರಕಾರವಾದ 63 ಓಟಗಳನ್ನು ದಾಖಲಿಸಿದ. ಇದು ಸದರಿ ಪಂದ್ಯದಲ್ಲಿ ಇಂಗ್ಲೆಂಡ್‌ ಆಡಿದ ಏಕೈಕ ಇನ್ನಿಂಗ್ಸ್‌‌ ಆಗಿತ್ತು. ಎರಡನೇ ಟೆಸ್ಟ್‌ನಲ್ಲಿ, ಸ್ಟ್ರೌಸ್‌ ಔಟಾಗುವುದಕ್ಕೆ ಮುಂಚಿತವಾಗಿ ಮತ್ತೊಂದು 60 ಓಟಗಳನ್ನು ಪೇರಿಸಿದ. ಇದರಿಂದಾಗಿ ಮೊದಲ ಇನ್ನಿಂಗ್ಸ್‌ನ ದೊಡ್ಡ ಮೊತ್ತವೊಂದನ್ನು ಅನುಸರಿಸಿಕೊಂಡು ಒಂದು ಗೌರವಾರ್ಹ ಆರಂಭವನ್ನು ದಾಖಲಿಸಲು ಇಂಗ್ಲೆಂಡ್‌ ತಂಡಕ್ಕೆ ಸಾಧ್ಯವಾಯಿತು. ಎರಡನೇ ಇನ್ನಿಂಗ್ಸ್‌ನಲ್ಲಿ 294 ಓಟಗಳನ್ನು ಬೆನ್ನಟ್ಟುವ ಪ್ರಯತ್ನದಲ್ಲಿ ಅವನು 106 ಓಟಗಳನ್ನು ದಾಖಲಿಸಿದ. ಇದು ಈಗ ಕಷ್ಟಕರವಾಗಿರುವ ಬ್ಯಾಟುಗಾರಿಕೆಯ ವಿಕೆಟ್‌ನಲ್ಲಿ ದಾಖಲಾದ ಗಳಿಕೆ ಎಂಬುದಿಲ್ಲಿ ಗಮನಾರ್ಹ. ಇಂಗ್ಲೆಂಡ್‌ ತಂಡವು 6 ವಿಕೆಟ್ಟುಗಳಿಂದ ಗೆಲುವು ಪಡೆಯುವುದಕ್ಕೆ ಹಾಗೂ ಮೂರು ಪಂದ್ಯಗಳ ಸರಣಿಯಲ್ಲಿ 1-0 ಅನುಪಾತದ ಆಧಿಕ್ಯವನ್ನು ಗಳಿಸುವುದಕ್ಕೆ ಇದು ಕಾರಣವಾಯಿತು. ಇದು ಓಲ್ಡ್‌ ಟ್ರಾಫರ್ಡ್‌ನಲ್ಲಿ ಸ್ಟ್ರೌಸ್‌ ದಾಖಲಿಸಿದ ಟೆಸ್ಟ್‌ ಪಂದ್ಯದಲ್ಲಿನ ಎರಡನೇ ಶತಕವಾಗಿತ್ತು (ಮೊದಲ ಶತಕವು 2005ರಲ್ಲಿ ಆಸ್ಟ್ರೇಲಿಯಾದ ವಿರುದ್ಧ ದಾಖಲಾಗಿತ್ತು. ಅಲ್ಲಿಯೂ ಸಹ ಅವನು 106 ಓಟಗಳನ್ನು ಗಳಿಸಿದ್ದ). ಟ್ರೆಂಟ್‌ ಬ್ರಿಜ್‌ನಲ್ಲಿ ನಡೆದ ಮೂರನೇ ಮತ್ತು ಅಂತಿಮ ಟೆಸ್ಟ್‌ನಲ್ಲಿ, ಇಂಗ್ಲೆಂಡ್‌ನ ಮೊದಲ ಮತ್ತು ಏಕೈಕ ಇನ್ನಿಂಗ್ಸ್‌ನಲ್ಲಿ ಅವನು 37 ಓಟಗಳನ್ನು ಗಳಿಸಿದ; ಸರಣಿಯನ್ನು 2–0ರ ಅನುಪಾತದಲ್ಲಿ ಇಂಗ್ಲೆಂಡ್‌ ಗೆದ್ದಿದ್ದರಿಂದ ಈ ಸನ್ನಿವೇಶ ನಿರ್ಮಾಣವಾಗಿತ್ತು. 66.50ರಷ್ಟಿದ್ದ ಒಂದು ಸರಾಸರಿಯಲ್ಲಿ ಅವನು 266 ಓಟಗಳನ್ನು ದಾಖಲಿಸಿದ ಕಾರಣದಿಂದ ಇಂಗ್ಲೆಂಡ್‌ ತಂಡದ ಸರಣಿಯ ಪುರುಷೋತ್ತಮನಾಗಿ ಅವನು ಹೆಸರಿಸಲ್ಪಟ್ಟ. ಅವನ ಆಟದ ಸ್ಥಿತಿಯು ಈಗ ಆಯ್ಕೆದಾರರ ಮೇಲೆ ಪ್ರಭಾವ ಬೀರುವಂತಿತ್ತು. ಹೀಗಾಗಿ ದಕ್ಷಿಣ ಆಫ್ರಿಕಾ ವಿರುದ್ಧದ ಪ್ರವಾಸಕ್ಕಾಗಿ ತನ್ನ ಸ್ಥಳವನ್ನು ಕಾದಿರಿಸಿಕೊಳ್ಳಲು ಸ್ಟ್ರೌಸ್‌ಗೆ ಅವಕಾಶ ದೊರೆಯಿತು. ಮೊದಲ ಪಂದ್ಯದಲ್ಲಿ ಇಂಗ್ಲೆಂಡ್ ಆಡಿದ ಏಕೈಕ ಇನ್ನಿಂಗ್ಸ್‌‌ನಲ್ಲಿ 44 ಓಟಗಳಿಗೆ ಔಟಾಗುವ ಮೂಲಕ ಒಂದು ಸಾಧಾರಣ ಮಟ್ಟದ ಗುರುತನ್ನು ಅವನು ದಾಖಲಿಸಿದ. ಆದಾಗ್ಯೂ, ಅವನು ಹೆಡಿಂಗ್ಲೆಯಲ್ಲಿನ ಎರಡನೇ ಟೆಸ್ಟ್‌ನಲ್ಲಿ ತಿಣುಕಾಡಬೇಕಾಯಿತು; ಮೊದಲ ಇನ್ನಿಂಗ್ಸ್‌ನಲ್ಲಿ ಕೇವಲ 27 ಓಟಗಳನ್ನು ದಾಖಲಿಸಿದ್ದು ಹಾಗೂ ಎರಡನೇ ಇನ್ನಿಂಗ್ಸ್‌ನಲ್ಲಿ ಓಟವನ್ನು ಗಳಿಸದೇ ಇದ್ದುದು ಇದಕ್ಕೆ ಸಾಕ್ಷಿಯಾಗಿತ್ತು. ಮೂರನೇ ಟೆಸ್ಟ್‌‌ನಲ್ಲಿ ದಕ್ಷಿಣ ಆಫ್ರಿಕಾದ ಪೇಸ್‌ ಬೌಲಿಂಗ್‌‌ ವಿರುದ್ಧವಾಗಿ ಹೋರಾಡುವುದನ್ನು ಸ್ಟ್ರೌಸ್‌ ಮುಂದುವರಿಸಿದಂತೆ ಒಂದು ಜೊತೆ 20 ಓಟಗಳು ಪೇರಿಸಲ್ಪಟ್ಟವು. 2–0 ಅನುಪಾತದೊಂದಿಗೆ ಕೊನೆಯ ಟೆಸ್ಟ್‌ನ್ನು ಪ್ರವೇಶಿಸಿದ್ದ ಇಂಗ್ಲೆಂಡ್‌ ತಂಡಕ್ಕೆ ಪ್ರತಿಷ್ಠೆಯನ್ನು ಮತ್ತೆಗಳಿಸಿಕೊಳ್ಳಲು ಒಂದು ವಿಜಯವು ಅಗತ್ಯವಾಗಿತ್ತು. ಆರು ಓಟಗಳಿಗೆ ಔಟಾದ ಸ್ಟ್ರೌಸ್‌ ಮೊದಲ ಇನ್ನಿಂಗ್ಸ್‌‌ನಲ್ಲಿ ವಿಫಲನಾದ. ಪಂದ್ಯವನ್ನು ಗೆಲ್ಲುವ ಸ್ಥಿತಿಗೆ ಇಂಗ್ಲೆಂಡ್‌ನ್ನು ಬೌಲರುಗಳು ನೆಲೆಗೊಳಿಸುವುದರೊಂದಿಗೆ, ಸ್ಟ್ರೌಸ್‌ನ ಸ್ಥಿತಿಯೂ ಉತ್ತಮಗೊಂಡಿತು; ಆರಂಭಿಕ ನಿಲುವಿನಲ್ಲಿ ಕುಕ್‌ ಜೊತೆಯಾಟದಲ್ಲಿ ಶತಕವೊಂದನ್ನು ಹಂಚಿಕೊಂಡ ಅವನು ಅಂತಿಮವಾಗಿ 58 ಓಟಗಳಿಗೆ ಔಟಾದ. ಅದೇನೇ ಇದ್ದರೂ, ತಂಡದಲ್ಲಿನ ಅವನ ಸ್ಥಾನವು ಮತ್ತೊಮ್ಮೆ ಒತ್ತಡದಡಿಯಲ್ಲೇ ಉಳಿದುಕೊಂಡಿತು.
ನಾಯಕತ್ವ
ಹಿಂದಿನ ನಾಯಕ ಕೆವಿನ್‌ ಪೀಟರ್‌ಸನ್‌ ಮತ್ತು ಪೀಟರ್‌ ಮೂರ್ಸ್‌ ನಡುವಿನ ಒಂದು ಬಿರುಕು ಬಹಿರಂಗವಾದ ನಂತರ, 2009ರ ಜನವರಿ 7ರಂದು ಸ್ಟ್ರೌಸ್‌ ನಾಯಕನಾಗಿ ನೇಮಿಸಲ್ಪಟ್ಟ. ತರುವಾಯದಲ್ಲಿ, ಕೇವಲ 3 ಟೆಸ್ಟ್‌ ಪಂದ್ಯಗಳಾದ ನಂತರ ಪೀಟರ್‌ಸನ್‌ ತನ್ನ ನಾಯಕತ್ವಕ್ಕೆ ರಾಜೀನಾಮೆ ನೀಡಿದ, ಮತ್ತು ಮೂರ್ಸ್‌ನನ್ನು ತೆಗೆದುಹಾಕಲಾಯಿತು. ಭಾರತದಲ್ಲಿನ 2008ರ ಟೆಸ್ಟ್‌‌ ಸರಣಿಯಲ್ಲಿ ಆಟದ ಸ್ಥಿತಿಯ ಒಂದು ಹೆಚ್ಚಳದ ನಂತರ ಇದು ಕಂಡುಬಂದಿತು. ಈ ಸರಣಿಯಲ್ಲಿ ಇಂಗ್ಲೆಂಡ್‌ ತನ್ನೆರಡು ಆಟಗಳ ಪೈಕಿ ಒಂದನ್ನು ಸೋತಿತು ಹಾಗೂ ಮತ್ತೊಂದನ್ನು ಸರಿಸಮ ಮಾಡಿಕೊಂಡಿತು. ನಿಯತವಾದ ನಾಯಕನಾಗಿ ಸಬೀನಾ ಪಾರ್ಕ್‌‌‌‌ನಲ್ಲಿ ವೆಸ್ಟ್‌ ಇಂಡೀಸ್‌ ತಂಡದ ವಿರುದ್ಧ ತಾನು ಆಡಿದ ಮೊದಲ ಪಂದ್ಯದಲ್ಲಿ ಸ್ಟ್ರೌಸ್‌ ವಿಫಲಗೊಂಡ ಮತ್ತು ಅವನ ತಂಡವೂ ವಿಫಲಗೊಂಡಿತು; 7 ಮತ್ತು 9 ಓಟಗಳನ್ನಷ್ಟೇ ಸ್ಟ್ರೌಸ್‌ ಗಳಿಸಿದರೆ, ಇಂಗ್ಲೆಂಡ್‌ ತಂಡವು ಎರಡನೇ ಇನ್ನಿಂಗ್ಸ್‌ನಲ್ಲಿ ಕೇವಲ 51 ಓಟಗಳಿಗೆ ಔಟಾಯಿತು. ಹೀಗಾಗಿ ತಂಡವು ಒಂದು ಇನ್ನಿಂಗ್ಸ್‌ನಿಂದ ಪಂದ್ಯವನ್ನು ಸೋಲುವಂತಾಯಿತು. ರದ್ದುಪಡಿಸಲಾದ ಟೆಸ್ಟ್‌ ಪಂದ್ಯ ದ ಅಧ್ವಾನದ ನಂತರ, ಸ್ಟ್ರೌಸ್‌ ತರುವಾಯದಲ್ಲಿ ಸರಣಿಯಲ್ಲಿ ತನ್ನ ಅತ್ಯದ್ಭುತ ಬ್ಯಾಟುಗಾರಿಕೆಯನ್ನು ಮೆರೆದ. ಉಳಿದುಕೊಂಡಿದ್ದ ಮೂರು ಟೆಸ್ಟ್‌‌ಗಳಲ್ಲಿ 169, 142 ಮತ್ತು 142 ಓಟಗಳನ್ನು ದಾಖಲಿಸಿದ ಆತ, 67.62ರಷ್ಟಿದ್ದ ಒಂದು ಸರಾಸರಿಯಲ್ಲಿ ಸರಣಿಯ ಒಟ್ಟು ಮೊತ್ತವಾಗಿ 541 ಓಟಗಳನ್ನು ಪೇರಿಸಿದ; ಆದರೆ ಈ ಮೂರು ಪಂದ್ಯಗಳ ಪೈಕಿ ಯಾವೊಂದರಲ್ಲೂ ಒಂದು ವಿಜಯವನ್ನು ಹೇರಲು ಇಂಗ್ಲೆಂಡ್‌ ಆಟಗಾರರು ಅಸಮರ್ಥರಾಗಿದ್ದರು. ಇದರ ಪರಿಣಾಮವಾಗಿ ತಂಡವು 1-0 ಅನುಪಾತದಲ್ಲಿ ಸರಣಿಯನ್ನು ಸೋತಿತು. 2-2ರ ಸರಿಸಮನಾದ ಫಲಿತಾಂಶವನ್ನು ನೀಡಿದ ತರುವಾಯದ ಏಕದಿನದ ಪಂದ್ಯಗಳ ಸರಣಿಯಲ್ಲಿ ನಾಯಕನಾಗಿ ಸ್ಟ್ರೌಸ್‌, ಗಯಾನಾದಲ್ಲಿ 105 ಓಟಗಳನ್ನು ಗಳಿಸಿದ ಮತ್ತು ಕೆನ್ಸಿಂಗ್‌ಟನ್‌‌ ಓವಲ್‌ನಲ್ಲಿ ಔಟಾಗದೆ 61 ಚೆಂಡುಗಳಿಂದ 79 ಓಟಗಳನ್ನು ಗಳಿಸಿದ. ಟ್ವೆಂಟಿ20 ಪಂದ್ಯಾವಳಿಯಲ್ಲಿಯೂ ಆತ ತಂಡದ ನಾಯಕತ್ವ ವಹಿಸಿದ. ಇದರಲ್ಲಿ ತಂಡವು ಆರು-ವಿಕೆಟ್‌ ಸೋಲನ್ನು ಅನುಭವಿಸಿತು. 2009ರ ಆಷಸ್‌ ಸರಣಿಗೆ ಸಂಬಂಧಿಸಿದಂತೆ, ನಾಯಕತ್ವದ ಕುರಿತಾದ ಸಮಗ್ರ ಗೊಂದಲವು ಸಕಾಲದಲ್ಲಿ ಪರಿಹರಿಸಲ್ಪಡುತ್ತದೆ ಎಂದು ತಾನು ಆಶಿಸಿರುವುದಾಗಿ ಸ್ಟ್ರೌಸ್‌ BBCಗೆ ಹೇಳಿಕೆ ನೀಡಿದ. ವೆಸ್ಟ್‌ ಇಂಡೀಸ್‌ ತಂಡದ ವತಿಯಿಂದ ಉಂಟಾದ ಸೋಲಿಗಾಗಿ ಅವರ ವಿರುದ್ಧ ಸೇಡು ತೀರಿಸಿಕೊಳ್ಳುವ ಮೂಲಕ ಸ್ಟ್ರೌಸ್‌ ಪ್ರಾಯಶ್ಚಿತ್ತ ಮಾಡಿಕೊಂಡ; ತವರುನೆಲದಲ್ಲಿ ವೆಸ್ಟ್‌ ಇಂಡೀಸ್‌ ತಂಡದ ವಿರುದ್ಧ ನಡೆದ ಟೆಸ್ಟ್‌‌ ಮತ್ತು ODI ಪಂದ್ಯಗಳ ಸರಣಿಯಲ್ಲಿ 2–0 ಅನುಪಾತದ ತವರು ವಿಜಯಗಳನ್ನು ಅವನು ದಾಖಲಿಸುವ ಮೂಲಕ ಇದು ನೆರವೇರಿತು. ಆ ಸರಣಿಯ ನಂತರ, ಅಂತರರಾಷ್ಟ್ರೀಯ ಕ್ರಿಕೆಟ್‌ ಮಂಡಲದಿಂದ ಸ್ಟ್ರೌಸ್‌ ಒಂದು ವಿರಾಮವನ್ನು ತೆಗೆದುಕೊಂಡ. ಅದೇ ವೇಳೆಗೆ ವಿಶ್ವ ಟ್ವೆಂಟಿ20 ಪಂದ್ಯಾವಳಿಯು ಪ್ರಗತಿಯಲ್ಲಿತ್ತು. ಎರಡು ಕೌಂಟಿ ಚಾಂಪಿಯನ್‌ಷಿಪ್‌ ಪಂದ್ಯಗಳಲ್ಲಿ ಆಟವಾಡಿದ ಆತ, ಎಸೆಕ್ಸ್‌ ವಿರುದ್ಧ 97 ಓಟಗಳನ್ನು ದಾಖಲಿಸಿದ್ದು ಅಲ್ಪಪ್ರಮಾಣದ ಪರಿಣಾಮವನ್ನು ಬೀರುವಂತಿತ್ತು.
2009-10 ಮತ್ತು 2010
ಆಷಸ್ ಸರಣಿಯ ನಂತರ, 2009ರ ICC ಚಾಂಪಿಯನ್ಸ್‌ ಟ್ರೋಫಿಯಲ್ಲಿ ಇಂಗ್ಲೆಂಡ್‌ ಆಟವಾಡಿತು. ಶ್ರೀಲಂಕಾ ಮತ್ತು ದಕ್ಷಿಣ ಆಫ್ರಿಕಾ ತಂಡಗಳನ್ನು ಸೋಲಿಸಿ ಅದು ಅನಿರೀಕ್ಷಿತವಾಗಿ ಉಪಾಂತ್ಯ ಪಂದ್ಯಗಳನ್ನು ತಲುಪಿತಾದರೂ, ಕೇವಲ 25 ಓಟಗಳ ಒಂದು ಉನ್ನತ-ಗಳಿಕೆಯನ್ನಷ್ಟೇ ದಾಖಲಿಸಲು ಸ್ಟ್ರೌಸ್‌ಗೆ ಸಾಧ್ಯವಾಯಿತು. 2-1ರ ಅನುಪಾತದಲ್ಲಿ ಇಂಗ್ಲೆಂಡ್‌ ತಂಡವು ಗೆದ್ದುಕೊಂಡ ದಕ್ಷಿಣ ಆಫ್ರಿಕಾ ವಿರುದ್ಧದ ODI ಸರಣಿಯಲ್ಲಿಯೂ ಅವನ ಪ್ರದರ್ಶನವು ಅಷ್ಟೊಂದು ಉತ್ತಮವಾಗಿರಲಿಲ್ಲ. ಟೆಸ್ಟ್‌‌ ಸರಣಿಯನ್ನು 1-1ರ ಅನುಪಾತದಲ್ಲಿ ಇಂಗ್ಲೆಂಡ್‌ ಸರಿಸಮಮಾಡಿಕೊಂಡಿತಾದರೂ, ಕೇವಲ ಒಂದು ಬಾರಿಯಷ್ಟೇ ಸ್ಟ್ರೌಸ್‌ 50 ಓಟಗಳನ್ನು ಗಳಿಸಿದ. ದಕ್ಷಿಣ ಆಫ್ರಿಕಾಕ್ಕೆ ತೆರಳಿದ ಪ್ರವಾಸದ ನಂತರ, ತರುವಾಯದ ಬಾಂಗ್ಲಾದೇಶದ ಪ್ರವಾಸಕ್ಕೆ ಸಂಬಂಧಿಸಿದಂತೆ ವಿವಾದಾತ್ಮಕವೆಂಬ ರೀತಿಯಲ್ಲಿ ಸ್ಟ್ರೌಸ್‌ ವಿಶ್ರಾಂತಿಪಡೆದ. ಅವನ ಬದಲಿಗೆ, ಅಲಾಸ್ಟೇರ್‌‌ ಕುಕ್‌‌ನನ್ನು ನಾಯಕಪಟ್ಟಕ್ಕೆ ಹೆಸರಿಸಲಾಯಿತು ಹಾಗೂ ಓರ್ವ ಬದಲಿ ಆರಂಭಗಾರನಾಗಿ ಮೈಕೇಲ್‌ ಕ್ಯಾರ್ಬೆರಿ ಆಯ್ಕೆಯಾದ (ಆದರೂ, ಎರಡನೇ ಟೆಸ್ಟ್‌‌ಗಾಗಿ ಆರಂಭಗಾರನ ಕ್ರಮಾಂಕಕ್ಕೆ ಜೋನಾಥನ್‌ ಟ್ರಾಟ್‌‌ಗೆ ಬಡತಿ ನೀಡಲಾಯಿತು ಮತ್ತು ಇವನು ಕ್ಯಾರ್ಬೆರಿಯ ಜಾಗವನ್ನು ಆಕ್ರಮಿಸಿಕೊಂಡ). ಇಂಗ್ಲೆಂಡ್‌ ತಂಡವು ಆಗ ವೆಸ್ಟ್‌ ಇಂಡೀಸ್‌ನಲ್ಲಿ ನಡೆದ 2010ರ ICC ವಿಶ್ವ ಟ್ವೆಂಟಿ20 ಪಂದ್ಯಾವಳಿಯನ್ನು ಪಾಲ್‌‌ ಕಾಲಿಂಗ್‌ವುಡ್‌ನ ನಾಯಕತ್ವ ಅಡಿಯಲ್ಲಿ ಗೆದ್ದುಕೊಂಡಿತು. ಬಾಂಗ್ಲಾದೇಶದ ವಿರುದ್ಧದ ತವರು ಸರಣಿಯಲ್ಲಿ ಆಡಲು ಟೆಸ್ಟ್‌‌ ತಂಡಕ್ಕೆ ಸ್ಟ್ರೌಸ್‌ ಹಿಂದಿರುಗಿದ. ಆತ ಎರಡು ಅರ್ಧ-ಶತಕಗಳನ್ನು ದಾಖಲಿಸಿದ ಮತ್ತು ಇಂಗ್ಲೆಂಡ್‌ ತಂಡವು ಎರಡು ಪಂದ್ಯಗಳ ಸರಣಿಯನ್ನು ಗೆದ್ದುಕೊಂಡಿತು. ಟೆಸ್ಟ್‌‌ಗಳು ಮತ್ತು ODI ಸರಣಿಯ ನಡುವೆ, ಇಂಗ್ಲೆಂಡ್‌ ತಂಡವು ಐದು ಪಂದ್ಯಗಳ ODI ಸರಣಿಯಲ್ಲಿ ಆಸ್ಟ್ರೇಲಿಯಾ ತಂಡದ ವಿರುದ್ಧ ಆಟವಾಡಿತು (ಇದು ಜೂನ್ ಅವಧಿಯಲ್ಲಿ ನಡೆದ 2010ರ ಏಷ್ಯಾ ಕಪ್‌ ಪಂದ್ಯಾವಳಿಯಲ್ಲಿನ ಬಾಂಗ್ಲಾದೇಶದ ಭಾಗವಹಿಸುವಿಕೆಯ ಕಾರಣದಿಂದ ಆದುದಾಗಿತ್ತು). ಇಂಗ್ಲೆಂಡ್‌ ತಂಡವು ಸರಣಿಯನ್ನು ಗೆದ್ದುಕೊಂಡಿತು ಹಾಗೂ ಎರಡನೇ ಮತ್ತು ಮೂರನೇ ಆಟಗಳಲ್ಲಿ ಸ್ಟ್ರೌಸ್‌ ಅರ್ಧ-ಶತಕಗಳನ್ನು ದಾಖಲಿಸಿದ. ODI ಸರಣಿಗಾಗಿ ಬಾಂಗ್ಲಾದೇಶವು ಹಿಂದಿರುಗಿದಾಗ, ಸ್ಟ್ರೌಸ್‌ ಮೊದಲ ಆಟದಲ್ಲಿ ಒಂದು ಅರ್ಧ-ಶತಕವನ್ನು ಗಳಿಸಿದ ಹಾಗೂ ಅವನ ವೃತ್ತಿಜೀವನದ ಒಂದು ಅತ್ಯುತ್ತಮ ಗಳಿಕೆ ಎನ್ನಬಹುದಾದ 154 ಓಟಗಳು ಮೂರನೇ ಆಟದಲ್ಲಿ ದಾಖಲಾದವು. ಈ ಆಟದಲ್ಲಿ ಅವನು ಜೋನಾಥನ್‌ ಟ್ರಾಟ್‌ ಜೊತೆಗಿನ ಒಂದು ಪಾಲುದಾರಿಕೆಯಲ್ಲಿ 250 ಓಟಗಳನ್ನು ಹಂಚಿಕೊಂಡ ಮತ್ತು ಜೋನಾಥನ್‌ ಟ್ರಾಟ್ ಕೂಡಾ ಒಂದು ಶತಕವನ್ನು ದಾಖಲಿಸಿದ. 2-1ರ ಅನುಪಾತದಲ್ಲಿ ಮೂರು-ಪಂದ್ಯದ ಸರಣಿಯನ್ನು ಇಂಗ್ಲೆಂಡ್‌ ತಂಡವು ಗೆದ್ದುಕೊಂಡಿತು, ಮತ್ತು ಸ್ಟ್ರೌಸ್‌ ಸರಣಿಯ ಆಟಗಾರನೆಂದು ಹೆಸರಿಸಲ್ಪಟ್ಟ. ಇದರ ಜೊತೆಯಾಗಿ ಬಂದ ODI ಸರಣಿಯಲ್ಲಿ, 5 ಪಂದ್ಯಗಳ ಸರಣಿಯ 2ನೇ ಪಂದ್ಯದಲ್ಲಿ ಸ್ಟ್ರೌಸ್‌ 126 ಓಟಗಳನ್ನು ದಾಖಲಿಸಿದ. ಇದರ ನಂತರ ಪಾಕಿಸ್ತಾನದ ವಿರುದ್ಧದ ಒಂದು ವಿವಾದಾತ್ಮಕ ಸರಣಿಯು ಬಂದಿತು. ಕೇವಲ ಒಂದೇ ಒಂದು ಅರ್ಧ-ಶತಕವನ್ನು ದಾಖಲಿಸಿದ ಸ್ಟ್ರೌಸ್‌, ಸದರಿ ಟೆಸ್ಟ್‌‌ ಸರಣಿಯಲ್ಲಿ ತನ್ನ ಆಟದ ಸ್ಥಿತಿಗಾಗಿ ಹೋರಾಡಿದ; ಪಾಕಿಸ್ತಾನ ತಂಡವನ್ನು 100ರ-ಕೆಳಗಿನ ಮೂರು ಸ್ಕೋರುಗಳಿಗೆ ಔಟುಮಾಡುವ ಮೂಲಕ ಇಂಗ್ಲೆಂಡ್‌ ತಂಡವು ಸರಣಿಯನ್ನು 3-1ರ ಅನುಪಾತದಲ್ಲಿ ಗೆದ್ದುಕೊಂಡಿತು. ಆದರೂ, ಐದು-ಪಂದ್ಯಗಳ ODI ಸರಣಿಯಲ್ಲಿ ಆತ ತನ್ನ ಆಟದ ಸ್ಥಿತಿಯನ್ನು ಕಂಡುಕೊಂಡ ಹಾಗೂ ಒಂದು ಶತಕ ಮತ್ತು ಎರಡು ಐವತ್ತುಗಳನ್ನು ಅವನು ದಾಖಲಿಸಿದ; ಇಂಗ್ಲೆಂಡ್‌ ತಂಡವು ತನ್ನ ಅಂತಿಮ ಸರಣಿಯಲ್ಲಿ 3-2ರ ಅನುಪಾತದಲ್ಲಿ ಜಯ ಸಾಧಿಸಿತು. ಇದಾದ ನಂತರ 2010-11ರ ಆಷಸ್‌ ಸರಣಿಯು ಬಂದಿತು.
ಬಾಹ್ಯ ಕೊಂಡಿಗಳು‌
ವರ್ಗ:ಲೇಖನದ ಪರಿಣಾಮ ಮಾಹಿತಿಯ ಮಾರ್ಗದರ್ಶಿ ವರ್ಗ:1977ರಲ್ಲಿ ಜನಿಸಿದವರು ವರ್ಗ:ಕಾಲ್‌ಫೀಲ್ಡ್‌ ಗ್ರಾಮೇರಿಯನ್ಸ್‌ ವರ್ಗ:ಬದುಕಿರುವ ಜನರು ವರ್ಗ:ಡರ್ಹ್ಯಾಂ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಗಳು ವರ್ಗ:ಡರ್ಹ್ಯಾಂ ವಿಶ್ವವಿದ್ಯಾಲಯದ ಕ್ರಿಕೆಟಿಗರು ವರ್ಗ:ಇಂಗ್ಲಿಷ್‌ ಕ್ರಿಕೆಟ್‌‌ ನಾಯಕರು ವರ್ಗ:ಇಂಗ್ಲೆಂಡ್‌ನ ಏಕದಿನದ ಅಂತರರಾಷ್ಟ್ರೀಯ ಪಂದ್ಯದ ಕ್ರಿಕೆಟಿಗರು ವರ್ಗ:ಇಂಗ್ಲೆಂಡ್‌ನ ಟೆಸ್ಟ್‌‌ ಪಂದ್ಯದ ಕ್ರಿಕೆಟಿಗರು ವರ್ಗ:ಟೆಸ್ಟ್‌‌ ಪಾದಾರ್ಪಣೆಯ ಸಂದರ್ಭದಲ್ಲಿ ಶತಕವೊಂದನ್ನು ದಾಖಲಿಸಿದ ಕ್ರಿಕೆಟಿಗರು ವರ್ಗ:ಇಂಗ್ಲೆಂಡ್‌ನ ಟ್ವೆಂಟಿ20 ಅಂತರರಾಷ್ಟ್ರೀಯ ಪಂದ್ಯದ ಕ್ರಿಕೆಟಿಗರು ವರ್ಗ:ಇಂಗ್ಲಿಷ್‌ ಕ್ರಿಕೆಟಿಗರು ವರ್ಗ:ಬ್ರಿಟಿಷ್‌ ಸಾಮ್ರಾಜ್ಯದ ಶ್ರೇಣಿಯ ಸದಸ್ಯರು ವರ್ಗ:ಮಿಡ್ಲ್‌ಸೆಕ್ಸ್‌‌ ಕ್ರಿಕೆಟ್‌‌ ನಾಯಕರು ವರ್ಗ:ಮಿಡ್ಲ್‌ಸೆಕ್ಸ್‌‌ ಕ್ರಿಕೆಟಿಗರು ವರ್ಗ:ಉತ್ತರ ಭಾಗದ ಜಿಲ್ಲೆಗಳ ಕ್ರಿಕೆಟಿಗರು ವರ್ಗ:ವರ್ಷದ ವಿಸ್ಡನ್ ಕ್ರಿಕೆಟಿಗರು‌ ವರ್ಗ:ಹಳೆಯ ರ್ಯಾಡ್ಲಿಯನ್ನರು ವರ್ಗ:ದಕ್ಷಿಣ ಆಫ್ರಿಕನ್ನರ ತಲೆಮಾರಿಗೆ ಸೇರಿದ ಇಂಗ್ಲಿಷ್‌ ಜನರು ವರ್ಗ:MCC ಕ್ರಿಕೆಟಿಗರು ವರ್ಗ:ಜೊಹಾನ್ಸ್‌ಬರ್ಗ್‌ಗೆ ಸೇರಿದ ಜನರು ವರ್ಗ:2007ರ ಕ್ರಿಕೆಟ್‌ ವಿಶ್ವಕಪ್‌ನಲ್ಲಿ ಭಾಗವಹಿಸಿದ ಕ್ರಿಕೆಟಿಗರು ವರ್ಗ:2011ರ ಕ್ರಿಕೆಟ್‌ ವಿಶ್ವ ಕಪ್‌ನಲ್ಲಿ ಭಾಗವಹಿಸಿದ ಕ್ರಿಕೆಟಿಗರು ವರ್ಗ:ಕ್ರಿಕೆಟ್ ವರ್ಗ:ಇಂಗ್ಲೆಂಡ್
ಆಲನ್, ಗ್ರಾಂಟ್ (ಚಾರ್ಲ್ಸ್ ಗ್ರಾಂಟ್ ಬ್ಲೇರ್ ಫಿಂಡೀ)
thumb|ಆಲನ್ ಗ್ರಾಂಟ್ 1848-99. ಇಂಗ್ಲಿಷ್ ಗ್ರಂಥಕರ್ತ.
ಬದುಕು
ಕೆನಡದ ಆಂಟೇರಿಯೊ ಜಿಲ್ಲೆಯ ಕಿಂಗ್ಸ್ಟನ್ನಲ್ಲಿ ಜನಿಸಿದ. ತಂದೆ ಐರಿಷ್ ಪಾದ್ರಿ. ಮೊದಲು ಅಮೆರಿಕ,ಫ್ರಾನ್ಸ್ ಗಳಲ್ಲಿ ಶಿಕ್ಷಣ ಪಡೆದು ಮುಂದೆ ಆಕ್ಸ್‌ಫರ್ಡ್‌ನ ಮರ್ಟನ್ ಕಾಲೇಜಿನಲ್ಲಿ ಓದಿ ಪದವೀಧರನಾದ. ಕೊಂಚಕಾಲ ಜಮೈಕದಲ್ಲಿ ಉಪಾಧ್ಯಾಯನಾಗಿದ್ದು ಅನಂತರ ಇಂಗ್ಲೆಂಡಿಗೆ ಬಂದು ನೆಲೆಸಿದ.
ಬರಹ
ಅವನ ಗ್ರಂಥರಚನೆ ವಿಪುಲ. ಅನೇಕ ಕಾದಂಬರಿಗಳನ್ನು ಬರೆದ. ಅವುಗಳಲ್ಲಿ ಮುಖ್ಯವಾದುವು ಎರಡು. ದಿ ಡೆವಿಲ್ಸ್ ಡೈ ಎಂಬುದು ಭಾವೋದ್ರೇಕಕಾರಿ ಕಾದಂಬರಿ. ದಿ ವುಮನ್ ಹೂ ಡಿಡ್ ಎಂಬುದರಲ್ಲಿ ಲೈಂಗಿಕ ವಿಷಯಗಳನ್ನು ವಸ್ತುವಾಗಿಟ್ಟುಕೊಂಡಿದ್ದಾನೆ. ಮುಂದೆ ಹಲವು ಕಾದಂಬರಿಕಾರರು ಇವನ ಬರೆಹವನ್ನು ಅನುಕರಿಸಿದರು. ಸರಳತೆ ಇವನ ಬರೆಹದ ವೈಶಿಷ್ಟ್ಯ. ವಿಜ್ಞಾನಕ್ಕೆ ಸಂಬಂಧಿಸಿದ ಫಿಸಿಯಲಾಜಿಕಲ್ ಈಸ್ತೆಟಿಕ್ಸ್, ದಿ ಎವಲ್ಯೂಷನಿಸ್ಟ್ ಎಟ್ ಲಾರ್ಜ್, ದ ಎವಲ್ಯೂಷನ್ ಆಫ್ ದಿ ಐಡಿಯ ಆಫ್ ಗಾಡ್ ಮುಂತಾದ ಗ್ರಂಥಗಳಲ್ಲಿ ಕ್ಲಿಷ್ಟ ವಿಚಾರಗಳನ್ನು ಸರಳವಾಗಿ ನಿರೂಪಿಸಿದ್ದಾನೆ.
ಭಾಗಶಃ ಗ್ರಂಥಸೂಚಿ
1879- ಧಿ ಕಲರ್ ಸೆನ್ಸ್: ಇಟ್ಸ್ ಒರಿಜಿನ್ ಅನ್ಡ್ ಡೆವಲಪ್ಮೆಂಟ್
ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶ್ರೀ ರಾಮ ಜನ್ಮಭೂಮಿ
'ಶ್ರೀ ರಾಮ ಜನ್ಮಭೂಮಿ' ಅಯೋಧ್ಯೆ ಭಾರತದ ಪ್ರಾಚೀನ ನಗರಗಳಲ್ಲೊಂದು. ಇದು ಉತ್ತರ ಪ್ರದೇಶದಫೈಜಾಬಾದ್ ಜಿಲ್ಲೆಯಲ್ಲಿದೆ. ಅಯೋಧ್ಯೆಯು ಸರಯೂ ನದಿಯ ತೀರದಲ್ಲಿದ್ದು, ಭಾರತದ ರಾಜಧಾನಿ ದೆಹಲಿಯಿಂದ ೫೫೫ ಕಿಲೋಮೀಟರ್ ದೂರದಲ್ಲಿದೆ. ಅಯೋಧ್ಯೆಯು ಭಾರತೀಯರ ಆರು ಪವಿತ್ರ ಸ್ಥಳಗಳಲ್ಲಿ ಒಂದೆಂದು ಪುರಾಣಗಳಲ್ಲಿ ಉಲ್ಲೇಖಿಸಲಾಗಿದೆ. ರಾಮಾಯಣದ ನಾಯಕನಾದ ಶ್ರೀರಾಮ ಅಯೋಧ್ಯೆಯಲ್ಲಿ ಜನ್ಮ ತಾಳಿದ್ದರಿಂದ ಈ ಸ್ಥಳವನ್ನು ರಾಮ ಜನ್ಮಭೂಮಿ ಎಂದು ಕರೆಯಲಾಗುತ್ತದೆ.
ಇತಿಹಾಸ
ವಿಷ್ಣುವಿನ ಏಳನೇ ಅವತಾರ ಶ್ರೀರಾಮ. ಶ್ರೀರಾಮ ಅಪಾರ ಭಕ್ತರ ದೈವೀಕ ಚೇತನ. ರಾಮಾಯಣ ಸೇರಿದಂತೆ ಹಿಂದೂ ಧರ್ಮದ ಯಾವುದೇ ಗ್ರಂಥಗಳಲ್ಲಿ ರಾಮ ಹುಟ್ಟಿದ ದಿನಾಂಕ ಅಥವಾ ವರ್ಷವನ್ನು ನಮೂದಿಸಲಾಗಿಲ್ಲ. ಆದರೆ ಹುಟ್ಟಿದ್ದು, ರಾಜ್ಯಭಾರ ಮಾಡಿದ್ದು ಕೋಸಲ ರಾಜ್ಯದಲ್ಲಿ. ಅದರ ರಾಜಧಾನಿ ಅಯೋಧ್ಯೆ ಈಗಿನ ಉತ್ತರ ಪ್ರದೇಶದ ಅಯೋಧ್ಯೆ ನಗರ. ಕೋಟ್ಯಂತರ ಹಿಂದೂಗಳು ನಂಬಿಕೊಂಡಿರುವ ಪ್ರಕಾರ ರಾಮಮಂದಿರ ಮತ್ತು ರಾಮ ಹುಟ್ಟಿದ್ದು ಅಯೋಧ್ಯೆಯಲ್ಲೇ. ಋಗ್ವೇದದ ಕ್ರಿ.ಪೂ. ೧೪೫೦ರ ಆಸುಪಾಸಿನಲ್ಲಿ ರಾಮ ಅವತಾರ ತಾಳಿದ್ದ. ಅಯೋಧ್ಯೆಯ ಚಕ್ರವರ್ಥಿ ದಶರಥ ಮತ್ತು ಕೌಸಲ್ಯರ ಹಿರಿಯ ಪುತ್ರನಾಗಿದ್ದ ರಾಮ ಮರ್ಯಾದ ಪುರುಷೋತ್ತಮ ಎಂದೇ ಭಕ್ತರ ಹೃದಯದಲ್ಲಿ ಸ್ಥಾನ ಪಡೆದುಕೊಂಡಿದ್ದಾನೆ.
ರಾಮ ಜನ್ಮಭೂಮಿಯು ಸೀತೆ ಅಡುಗೆ ಮಾಡಿದ್ದ ಸ್ಥಳ ಅಥವಾ ಸೀತಾ ಕೀ ರಸೋಯಿ ಹಾಗೂ ಹನುಮಾನ(ಶ್ರೀರಾಮನ ಪರಮ ಭಕ್ತ) ಮಂದಿಗಳಿಂದ ಕೂಡಿದೆ. ಕಟ್ಟಡಗಳ ನಿರ್ಮಾಣ. ಅಯೋಧ್ಯೆಯಲ್ಲಿ ಹಿಂದೂಗಳಿಂದರಾಮ ಜನ್ಮಸ್ಥಳ ಅಥವಾ ರಾಮ ಚಬೂತರ ಮತ್ತು ಸೀತೆ ಅಡುಗೆ ಮಾಡಿದ್ದ ಸ್ಥಳ ಅಥವಾ ಸೀತಾ ಕೀ ರಸೋಯಿ (ಸೀತಾ ಮಾತೆ ಶ್ರೀರಾಮನ ಧರ್ಮಪತ್ನಿ) ಮಂದಿಗಳ ನಿರ್ಮಾಣವಾಗಿದೆ.ರಾಮ ಜನ್ಮಭೂಮಿಯು ಶ್ರೀರಾಮಚಂದ್ರನ ಮತ್ತು ಹಿಂದೂಗಳ ಪೂಜಾ ಸ್ಥಳ. ಹಿಂದೂಗಳು ಅನಾದಿ ಕಾಲದಿಂದಲೂ ಈ ಪ್ರದೇಶವನ್ನು ತೀರ್ಥಕ್ಷೇತ್ರವೆಂದು ಪರಿಗಣಿಸಿ ಪೂಜಿಸಿಕೊಂಡು ಬರುತ್ತಿದ್ದಾರೆ.
ರಾಮ ಜನ್ಮಭೂಮಿಯು ೧೯೯೪ರ ಡಿಸೆಂಬರ ೨೨/೨೩ರ ಮಧ್ಯರಾತ್ರಿ ಹಿಂದೂಗಳಿಂದ ವಿಗ್ರಹಗಳನ್ನು ತಂದಿಟ್ಟದ್ದು ಸ್ಥಾಪಿಸಲಾಗಿದೆ. ಅಲ್ಲದೆ ಹೊರ ಒಳ ಆವರಣದಲ್ಲಿಯೂ ಅವರು ಪೂಜಾ ಕಾರ್ಯಗಳನ್ನು ನಡೆಸುತ್ತಾ ಬಂದಿದ್ದಾರೆ.
೧೪೫೦
ಶ್ರೀ ರಾಮ ಅವತಾರ ತಾಳಿ ಹುಟ್ಟಿದ್ದು ಅಯೋಧ್ಯೆಯಲ್ಲೇ. ಭಗವಾನ್ ಶ್ರೀರಾಮ ಜನ್ಮಸ್ಥಾನವಾಗಿದ್ದು ಅಯೋಧ್ಯೆ.
೧೪೫೦ ರಿಂದ ೧೫೫೦
ಅಯೋಧ್ಯೆಯ ಚಕ್ರವರ್ಥಿ ದಶರಥ ಮತ್ತು ಕೌಸಲ್ಯರ ಹಿರಿಯ ಪುತ್ರನಾಗಿದ್ದ ರಾಮ ಮರ್ಯಾದ ಪುರುಷೋತ್ತಮ ಶ್ರೀ ರಾಮ ರಾಜ್ಯಭಾರ ಮಾಡಿದ್ದು ಕೋಸಲ ರಾಜ್ಯದಲ್ಲಿ ಉತ್ತರ ಪ್ರದೇಶದ ಅಯೋಧ್ಯೆ ನಗರ.
೧೪೫೮
೧೪೫೮ : ೧೯೫೮ ರವರೆಗೆ ಇಲ್ಲಿ ರಾಮನ ದೇವಸ್ಥಾನವಿತ್ತು ಎಂದೇ ಹಿಂದೂಗಳು ನಂಬಿಕೊಂಡು ಬಂದಿದ್ದಾರೆ. ಆದರೆ ರಾಮಮಂದಿರ ಇತ್ತು ಎನ್ನುವ ಕುರಿತು ಪ್ರತ್ಯಕ್ಷ ಸಾಕ್ಷಿ ನೀಡಲು ಈಗ ಯಾರಿಂದಲೂ ಸಾಧ್ಯವಿಲ್ಲ.
೧೪೮೩
೧೪೮೩ ರ ಫೆಬ್ರವರಿ ೨೩ರಿಂದ ೧೫೩೧ರ ಜನವರಿ ೫ರವರೆಗೆ ನಡುವೆ ಬದುಕಿದ್ದ ಉಜ್ಬೇಕಿಸ್ತಾನದ ಫರ್ಗಾನಾ ನಗರದ ಜಹೀರ್ ಉದ್ ದಿನ್ ಮೊಹಮ್ಮದ್ ಬಾಬರ್ (ಬಾಬರ್ ಎಂದೇ ಪ್ರಸಿದ್ಧ) ಎಂಬ ಮೊಘಲ್ ದೊರೆ ೧೫೨೭ರಲ್ಲಿ ಭಾರತದ ಮೇಲೆ ದಾಳಿ ನಡೆಸಿದ್ದ.
೧೮೮೯
ಬ್ರಿತಾನೀ ಶಾಸಕೋಂ ನೇ ವಿವಾದಿತ ಸ್ಥಲ ಪರ ಬಾಡ ಲಗಾ ದೀ ಔರ ಪರಿಸರ ಕೇ ಭೀತರೀ ಹಿಸ್ಸೇ ಮೇಂ ಮುಸಲಮಾನೋಂ ಕೋ ಔರ ಬಾಹರೀ ಹಿಸ್ಸೇ ಮೇಂ ಹಿಂದುಓಂ ಕೋ ಪ್ರಾರ್ಥನಾ ಕರನೇ ಕೀ ಅನುಮತಿ ದೇ ದೀ.
೧೫೫೨
ಬಾಬರ ನೀಡಿದ ಆದೇಶದಂತೆ ೧೫೨೮ ರಲ್ಲಿ ಮಿರ್ ಅಯೋಧ್ಯೆಯಲ್ಲಿದ್ದ ರಾಮಮಂದಿರವನ್ನು ಧ್ವಂಸ ಮಾಡಿ ಬಾಬ್ರಿ ಮಸೀದಿಯನ್ನು ನಿರ್ಮಿಸಿದ.
೧೮೮೫
ಅಯೋಧ್ಯೆಯ ಪ್ರಕರಣವು ಮೊದಲ ಬಾರಿ ನ್ಯಾಯಾಲಯ ಪ್ರವೇಶಿಸಿದ್ದು ೧೮೮೫ರಲ್ಲಿ. ಮಹಂತಾ ರಘುವರ್ ದಾಸ್ ಎಂಬವರು ರಾಮ ಜನ್ಮಸ್ಥಳಕ್ಕೆ ಮೇಲ್ಛಾವಣಿ ನಿರ್ಮಿಸಲು ಅವಕಾಶ ನೀಡಬೇಕು ಎಂದು ಕೋರಿ ಪ್ರಕರಣ ದಾಖಲಿಸಿದ್ದರು.
೧೮೫೭
ಅಯೋಧ್ಯೆಯಲ್ಲಿದ್ದ ಮಸೀದಿಯ ಒಂದು ಭಾಗದಲ್ಲಿ ಪೂಜಾ ಸ್ಥಳ ಮಾಡಿಕೊಂಡರು.
೧೮೫೯
ಹಿಂದೂ-ಮುಸ್ಲಿಮರ ನಡುವೆ ಪೂಜಾ ಸ್ಥಳ ತೀವ್ರ ವಿವಾದಕ್ಕೆ ಕಾರಣವಾಗುತ್ತಿರುವುದನ್ನು ಮನಗಂಡ ಬ್ರಿಟೀಷರು, ಎರಡು ಗೋಡೆಗಳನ್ನು ಕಟ್ಟುವ ಮೂಲಕ ಪ್ರತ್ಯೇಕವಾಗಿ ಎರಡೂ ಧರ್ಮೀಯರಿಗೆ ಪೂಜೆ ಸಲ್ಲಿಸಲು ಅವಕಾಶ ನೀಡಿದರು.
೧೯೪೯
ಮಸೀದಿಯ ಒಳಗಡೆ ರಾಮನ ವಿಗ್ರಹಗಳನ್ನು ಪ್ರತಿಷ್ಠಾಪಿಸಿದರು. ಸಿವಿಲ್ ಕೇಸ್ ದಾಖಲಾದ ಕಾರಣ ಸರಕಾರವು ಮಧ್ಯ ಪ್ರವೇಶಿಸಿತು. ಅಲ್ಲದೆ ಇದನ್ನು ವಿವಾದಿತ ಸ್ಥಳ ಎಂದು ಘೋಷಿಸಿ, ಸರಕಾರವು ಬೀಗ ಜಡಿಯಿತು.
೧೯೫೦
ಹಿಂದೂ ಮಹಾಸಭಾ ಸದಸ್ಯ ಗೋಪಾಲ್ ಸಿಂಗ್ ವಿಶಾರದ್ ಎಂಬವರು ಅಯೋಧ್ಯೆಯಲ್ಲಿನ ರಾಮ ಮಂದಿರದಲ್ಲಿ ಪೂಜೆ ಸಲ್ಲಿಸಲು ಅವಕಾಶಕ್ಕೆ ಸಂಬಂಧಪಟ್ಟಂತೆ ಫೈಜಾಬಾದಿನಲ್ಲಿ ಪ್ರಕರಣ ದಾಖಲಿಸಿದ್ದರು. ಇದೇ ವಿಚಾರಕ್ಕೆ ಸಂಬಂಧಿಸಿ ೧೯೫೦ ವರ್ಷ ದಿಗಂಬರ ಅಖಾಡದ ಪರಮಹಂಸ ರಾಮಚಂದ್ರ ದಾಸ್ ಎರಡನೇ ಪ್ರಕರಣ ದಾಖಲಿಸಿ, ನಂತರ ಹಿಂದಕ್ಕೆ ಪಡೆದುಕೊಂಡಿದ್ದರು.
೧೯೫೯
ವಿವಾದಿತ ಪ್ರದೇಶವನ್ನು ಬಿಟ್ಟುಕೊಡುವಂತೆ ನಿರ್ದೇಶನ ನೀಡಬೇಕೆಂದು ೧೯೫೯ರಲ್ಲಿ ನಿರ್ಮೋಹಿ ಅಖಾಡಾ ಎಂಬ ಸಂಸ್ಥೆ ಮತ್ತೊಂದು ದಾವೆ ಹೂಡಿತ್ತು.
೧೯೬೧
ನಂತರ ೧೯೬೧ರಲ್ಲಿ ಡಿಕ್ಲರೇಶನ್ ಮತ್ತು ಒಡೆತನಕ್ಕಾಗಿ ಉತ್ತರ ಪ್ರದೇಶ ಸುನ್ನಿ ಸೆಂಟ್ರಲ್ ವಕ್ಫ್ ಮಂಡಳಿ ಪ್ರಕರಣ ದಾಖಲಿಸಿತ್ತು.
೧೯೮೪
ವಿಶ್ವ ಹಿಂದೂ ಪರಿಷದನ ನೇತೃತ್ವದಲ್ಲಿ ಶ್ರೀ ರಾಮ ರಾಮ ಮಂದಿರ ನಿರ್ಮಾಣ ಸಮಿತಿಯ ರಚನೆ ಮಾಡಲಾಯಿತು.
೧೯೮೫
೧೯೪೯ರಲ್ಲಿ ವಿವಾದಿತ ಮಸೀದಿಗೆ ಜಡಿದಿದ್ದ ಬೀಗವನ್ನು ಅಂದಿನ ಪ್ರಧಾನಿ ರಾಜೀವ್ ಗಾಂಧಿ. ವಿಶ್ವ ಹಿಂದೂ ಪರಿಷತ್ ಭಾರೀ ಪ್ರತಿಭಟನೆಗಳನ್ನು ನಡೆಸಿತು. ಇದಕ್ಕೆ ಮಣಿದ ರಾಜೀವ್ ೧೯೮೫ರಲ್ಲಿ ಬೀಗ ತೆಗೆಸಿದರು.
೧೯೮೬
೧ ಫೆಬ್ರವರಿ, ೧೯೮೬: ಹರಿಶಂಕರ್ ದುಬೆಯವರ ಅರ್ಜಿಯನ್ನು ಪರಿಶೀಲಿಸಿ ೧೯೮೬ರ ಫೆಬ್ರವರಿ ೧ರಂದು ಮಸೀದಿಯ ಗೇಟುಗಳನ್ನು ತೆರೆದು ಹಿಂದೂಗಳಿಗೆ ದರ್ಶನ, ಪೂಜೆಗೆ ನ್ಯಾಯಾಧೀಶರು ಅವಕಾಶ ಕೊಟ್ಟರು. ಇದೇ ಸಂದರ್ಭದಲ್ಲಿ ವಿಶ್ವ ಹಿಂದೂ ಪರಿಷತ್ 'ರಾಮ ಜನ್ಮಭೂಮಿ ನ್ಯಾಸ'ವನ್ನು ಸ್ಥಾಪಿಸಿತು
-- ಫೆಬ್ರವರಿ, ೧೯೮೬ :ಮುಸಲ್ಮಾನರು ಫೆಬ್ರವರಿಯಲ್ಲಿ ಬಾಬ್ರಿ ಮಸೀದಿ ಕ್ರಿಯಾ ಸಮಿತಿಯನ್ನು ರಚಿಸಿಕೊಂಡರು.
೧೯೮೯
ಡಿಕ್ಲರೇಶನ್ ಮತ್ತು ಒಡೆತನ ನೀಡಬೇಕೆಂದು ೧೯೮೯ರಲ್ಲಿ ಭಗವಾನ್ ಶ್ರೀ ರಾಮ್ ಲಾಲಾ ವಿರಾಜಮಾನ್ ಹೆಸರಿನಲ್ಲಿ ಪ್ರಕರಣ ದಾಖಲಾಗಿತ್ತು. ವಿಶ್ವ ಹಿಂದೂ ಪರಿಷದನ ರಾಮ ಮಂದಿರ ನಿರ್ಮಾಣಕ್ಕಾಗಿ ಅಭಿಯಾನದ ಫಲವಾಗಿ ವಿವಾದಿತ ಸ್ಥಳ ಅಯೋಧ್ಯೆಯಲ್ಲಿ ರಾಮಮಂದಿರ ನಿರ್ಮಾಣಕ್ಕೆ ಮುಂದಾಯಿತು. ಅಲ್ಲದೆ ಮಸೀದಿಯನ್ನು ಸ್ಥಳಾಂತರಿಸುವಂತೆ ಒತ್ತಾಯಿಸಲಾಯಿತು.
೨೫ ಆಗಸ್ಟ್, ೧೯೮೯: ವಿವಾದಿತ ಕಟ್ಟಡದ ೨.೭೭ ಎಕರೆ ಪ್ರದೇಶವನ್ನು ಹೊರತುಪಡಿಸಿ ೪೨.೦೯ ಎಕರೆ ಭೂಮಿಯನ್ನು ವಶಪಡಿಸಿಕೊಳ್ಳಲು ಉತ್ತರ ಪ್ರದೇಶ ಸರಕಾರಕ್ಕೆ ನ್ಯಾಯಾಲಯ ಅನುಮತಿ ನೀಡಿತು.
೨೫ ನವೆಂಬರ, ೧೯೮೯: ವಿವಾದಿತ ಪ್ರದೇಶದ ಹೊರಗಡೆ ರಾಮಮಂದಿರ ನಿರ್ಮಾಣಕ್ಕಾಗಿ ಶಿಲಾನ್ಯಾಸ ಮಾಡಲು ವಿಶ್ವಹಿಂದೂ ಪರಿಷತ್ತಿಗೆ ಕೇಂದ್ರದಲ್ಲಿನ ಕಾಂಗ್ರೆಸ್ ಸರಕಾರವು ಒಪ್ಪಿಗೆ ಸೂಚಿಸಿತು.
೧೯೯೦
ವಿಶ್ವ ಹಿಂದೂ ಪರಿಷದನ ಕಾರ್ಯಕರ್ತರಿದ ಬಾಬರೀ ಮಸೀದಿಯ ದ್ವಂಸ.
-- ನವೆಂಬರ್ ,೧೯೯೦ :ನವೆಂಬರ್ ತಿಂಗಳ ಹೊತ್ತಿಗೆ ಬಿಹಾರದಲ್ಲಿ ಅಡ್ವಾಣಿಯವರನ್ನು ಬಂಧಿಸಿದಾಗ ರಥಯಾತ್ರೆಗೂ ತೊಡಕಾಯಿತು.
೧೯೯೧
ಅಡ್ವಾಣಿಯವರ ರಥ ಯಾತ್ರೆಯಿಂದಾಗಿ ಬಿಜೆಪಿಯು ದೇಶದ ಸಂಸತ್ತಿನಲ್ಲಿ ಪ್ರಬಲ ವಿರೋಧ ಪಕ್ಷವಾಗಿ ಮೂಡಿ ಬಂತು ಮತ್ತು ಅಯೋಧ್ಯೆ ಇರುವ ಉತ್ತರ ಪ್ರದೇಶದಲ್ಲಿ ಅಧಿಕಾರಕ್ಕೂ ಬಂತು.
೧೯೯೧ ವರ್ಷ ರಾಮ ಮಂದಿರ ಪರ ಚಳವಳಿ ಮತ್ತೂ ತೀವ್ರ ಗೊಂಡಿತು. ಸಂಘ ಪರಿವಾರದ ಕಾರ್ಯಕರ್ತರು ಅಥವಾ ಕರಸೇವಕರು ಚಳವಳಿಯನ್ನು ತೀವ್ರಗೊಳಿಸಿ ಅಯೋಧ್ಯೆ ಪ್ರವೇಶಿಸಲು ಯತ್ನಿಸಿದರು. ದೇಶಾದ್ಯಂತದಿಂದ ಇಟ್ಟಿಗೆಗಳನ್ನು ಸಂಗ್ರಹಿಸಿ ಕಳುಹಿಸಲಾಗಿತ್ತು.
೧೯೯೨
೨೦ ಮಾರ್ಚ್, ೧೯೯೨: ಉತ್ತರ ಪ್ರದೇಶದ ಕಲ್ಯಾಣ್ ಸಿಂಗ್ ನೇತೃತ್ವದ ಬಿಜೆಪಿ ಸರಕಾರವು ವಿವಾದಿತ ಪ್ರದೇಶದ ಸುತ್ತಮುತ್ತವಿದ್ದ ೪೨.೦೯ ಎಕರೆ ಜಾಗವನ್ನು ರಾಮ ಜನ್ಮಭೂಮಿ ಶಿಲಾನ್ಯಾಸಕ್ಕೆ ಹಸ್ತಾಂತರಿಸಿತು.
೨೭ ನವೆಂಬರ್,೧೯೯೨: ಉತ್ತರ ಪ್ರದೇಶದ ರಾಜ್ಯ ಬಿಜೆಪಿ ಸರಕಾರ ಭರವಸೆ ನೀಡಿದ ನಂತರ, ಸಾಂಕೇತಿಕ ಕರಸೇವೆಗೆ ಸುಪ್ರೀಂ ಕೋರ್ಟ್ ಅವಕಾಶ ನೀಡಿತು.
೦೬ ಡಿಸೆಂಬರ್ ,೧೯೯೨: ಬಾಬರಿ ಮಸೀದಿ ಧ್ವಂಸ.
೧೬ ಡಿಸೆಂಬರ್ ,೧೯೯೨: ಬಾಬರಿ ಮಸೀದಿ ಧ್ವಂಸದ ಹತ್ತು ದಿನಗಳ ಬಳಿಕ ಡಿಸೆಂಬರ್ ೧೬ರಂದು, ಕೇಂದ್ರದಲ್ಲಿ ಅಧಿಕಾರದಲ್ಲಿದ್ದ ಆಗಿನ ಪ್ರಧಾನಿ ಪಿ.ವಿ. ನರಸಿಂಹ ರಾವ್ ನೇತೃತ್ವದ ಕಾಂಗ್ರೆಸ್ ಸರಕಾರವು ಘಟನೆಯ ಕುರಿತು ತನಿಖೆ ನಡೆಸಲು ನ್ಯಾಯಮೂರ್ತಿ ಲಿಬರ್ಹಾನ್ ನೇತೃತ್ವದ ಆಯೋಗವನ್ನು ನೇಮಿಸಿತು.
೧೯೯೮
ಪ್ರಧಾನಮಂತ್ರೀ ಅಟಲ ಬಿಹಾರೀ ವಾಜಪೇಯೀ ನೇತೃತ್ವದ ಭಾರತೀಯ ಜನತಾ ಪಕ್ಷದಿಂದ ಸರ್ಕಾರ ರಚನೆ.
೨೦೦೧
ವಿಶ್ವ ಹಿಂದೂ ಪರಿಷದ ವಿವಾದಿತ ಸ್ಥಳದಲ್ಲಿ ರಾಮ ಮಂದಿರ ನಿರ್ಮಾಣ ಮಾಡುವ ಸಂಕಲ್ಪ.
೨೦೦೨
ಜನವರಿ ೨೦೦೨: ಅಯೋಧ್ಯಾ ವಿವಾದ ಬಗೆಹರಿಸಲು ಪ್ರಧಾನಮಂತ್ರೀ ವಾಜಪೇಯೀಯವರು ಅಯೋಧ್ಯಾ ಸಮಿತಿ ರಚಿಸಿದರು.ಅಯೋಧ್ಯೆಯ ಒಡೆತನ ಯಾರಿಗೆ ಸೇರಿದ್ದು ಎಂಬುದನ್ನು ನಿರ್ಧರಿಸಲು ಅಲಹಾಬಾದ್ ಹೈಕೋರ್ಟ್ ಲಕ್ನೋದ ವಿಶೇಷ ತ್ರಿಸದಸ್ಯ ಪೀಠದಲ್ಲಿ ವಿಚಾರಣೆ ಆರಂಭಿಸಲಾಗುತ್ತದೆ
ಪೆಬ್ರವರಿ ೨೦೦೨: ಭಾರತೀಯ ಜನತಾ ಪಕ್ಷವು ಉತ್ತರ ಪ್ರದೇಶ ವಿಧಾನಸಭಾ ಚುನಾವಣೆಯ  ಘೋಷಣಾಪತ್ರದಲ್ಲಿ ರಾಮ ಮಂದಿರ ನಿರ್ಮಾಣದ ಬಗ್ಗೆ  ನಮೂದಿಸಲಿಲ್ಲ.
೧೫ ಮಾರ್ಚ ೨೦೦೨: ವಿಶ್ವ ಹಿಂದೂ ಪರಿಷದ ನೇ ೧೫ ಮಾರ್ಚದಿಂದ ರಾಮ ಮಂದಿರ ನಿರ್ಮಾಣ ಕಾರ್ಯ ಶುರು ಮಾಡುವದಾಗಿ ಘೋಷಣೆ. ಸಾವಿರಾರು ಕರಸೇವಕರು  ಅಯೋಧ್ಯಾಯಲ್ಲಿ ಜಮಾಯಿಸಿದ್ದರು.
ಗುಜರಾತಿನ ತಂಡ ವಾಪಸ್ ಹೋಗುತ್ತಿದ್ದಾಗ ಗೋದ್ರಾ ರೈಲಿನಲ್ಲಿ ಜೀವಂತ ಸುಟ್ಟು ಕರಕಲಾದರು. ಈ ಘಟನೆಯಲ್ಲಿ ೫೮ ಕರಸೇವಕರು ಬಲಿಯಾಗಿದ್ದರು.ಇದೇ ಹಿನ್ನೆಲೆಯಲ್ಲಿ ನಡೆದ ಕೋಮುಗಲಭೆಗೆ ಗುಜರಾತ್ ಹೊತ್ತಿ ಉರಿದು ಎರಡು ಸಾವಿರಕ್ಕೂ ಹೆಚ್ಚು ಮಂದಿ ಬಲಿಯಾದರು.
೧೩ ಮಾರ್ಚ, ೨೦೦೨: ಸರ್ವೋಚ್ಚ ನ್ಯಾಯಾಲಯದ ಆದೇಶ. ಕೇಂದ್ರ ಸರ್ಕಾರದಿಂದ ನ್ಯಾಯಾಲಯದ ಆದೇಶ ಪಾಲನೆಗೆ ಸಮ್ಮತಿ.
೧೫ ಮಾರ್ಚ, ೨೦೦೨: ವಿಶ್ವ ಹಿಂದೂ ಪರಿಷದ ಮತ್ತು ಸರ್ಕಾರದ ಮಾತುಕತೆ. ೨೨ ಜೂನ, ೨೦೦೨: ವಿಶ್ವ ಹಿಂದೂ ಪರಿಷದದಿದ ಮಂದಿರ ನಿರ್ಮಾಣದ ವಿವಾದಿತ ಭೂಮಿಯ ಹಸ್ತಾಂತರಣಕ್ಕೆ.